Σπύρος Οικονομόπουλος: Ο «Μίστερ Πρωτάθλημα» της ΑΕΚ Σπύρος Οικονομόπουλος: Ο «Μίστερ Πρωτάθλημα» της ΑΕΚ\n05/04/2018 | 21:04\nΗ ιστορία της ΑΕΚ είναι γεμάτη από τεράστιους ποδοσφαιριστές. Μύθους του αθλήματος, απίστευτους μπαλαδόρους, σκόρερ που έκαναν τους Ενωσίτες να πανηγυρίζουν συνεχώς. Δεν είναι πολλοί όμως, αυτοί που κατάφεραν να συνδυάσουν το όνομα τους με έναν τίτλο. Και μάλιστα, τι τίτλο: το πρωτάθλημα του 1989, πρώτο στα χρόνια του επαγγελματικού ποδοσφαίρου, ξεχωριστό στο μνημονικό και την καρδιά κάθε Ενωσίτη. Ο Σπύρος Οικονομόπουλος το πέτυχε. Και τώρα που η ΑΕΚ επιστρέφει ξανά στο πρωτάθλημα, ο «Μίστερ Πρωτάθλημα» του 1989, ο φύλακας άγγελος της «κιτρινόμαυρης» εστίας στην πτήση για την κορυφή, έρχεται στο enwsi.gr για να ενώσει το χθες με το σήμερα.\nΆλλωστε, για να είμαστε απόλυτα σωστοί, είναι πολύ λίγο να περιορίζεις την παρουσία του Οικονομόπουλου στο πρωτάθλημα του 1989. Μπορεί να ήταν η χρονιά που άλλαξε τη νεότερη ιστορία της ΑΕΚ, αλλά ο Οικονομόπουλος ήταν στην Ενωση για μια ζωή. Για 19 ολόκληρα χρόνια, ο Σπύρος ήταν κομμάτι της ΑΕΚ. Από την εποχή του Μπάρλου και του Φάντροκ, μέχρι τη δυναστεία της δεκαετίας του ’90. Χρόνια δύσκολα, αλλά διαφορετικά. Με λίγες χαρές, πολλές πίκρες, αλλά αξέχαστες αναμνήσεις. Ο Σπύρος τις μοιράζεται όλες μαζί μας σε μια συνέντευξη σταθμός.\nΑΠΟ ΤΟ…ΚΡΙΚΕΤ ΣΤΟ ΠΟΔΟΣΦΑΙΡΟ, ΣΤΗΝ ΑΕΚ ΜΕΣΑ ΑΠΟ ΤΑ ΧΕΡΙΑ ΤΟΥ ΠΑΝΑΘΗΝΑΪΚΟΥ!\nΠως ξεκίνησε η ιστορία σου με το ποδόσφαιρο και την ΑΕΚ;\n«Εγώ γεννήθηκα στην Αυστραλία. Εκεί έπαιζα κρίκετ και τένις όταν ήμουν μικρός. Στο κρίκετ μάλιστα, θεωρούμουν πολύ καλός στο πιάσιμος της μπάλας. Ετσι, όταν ήρθαμε με τους γονείς μου στην Ελλάδα το 1970 και ξεκίνησα σχολείο, κατάλαβα πως εδώ δεν υπήρχε τίποτε άλλο πέρα από το ποδόσφαιρο. Κάπως έτσι ξεκίνησαν όλα. Με ρώταγαν τα παιδιά: “Σε τι είσαι καλός εσύ;” και όταν απαντούσα στο πιάσιμο της μπάλας, με έβαζαν κατευθείαν τερματοφύλακα. Μπορεί να φαίνεται αστείο, αλλά νομίζω πως ήμουν ο μόνος μη…χοντρός τερματοφύλακας εκείνα τα χρόνια, όταν οι πιο γεμάτοι κάθονταν στο τέρμα. Να σου πω και μια ιστορία. Σε μια προετοιμασία στην Ολλανδία, είχαμε συναντήσει τον Ντέμη Ρούσσο που έδινε συναυλίες τότε εκεί. Όταν γνωριστήκαμε, μου λέει: “Σπύρο και εγώ έπαιζα τερματοφύλακας μικρός. Καταλαβαίνεις γιατί…”. Ετσι ξεκίνησα να παίζω. Το πλεονέκτημα μου ήταν πως γενικώς ήμουν πολύ καλός στον αθλητισμό. Στο τρέξιμο, στο άλμα, ακόμα και στις ρίψεις. Αρχισα να παίζω στην τοπική ομάδα της Ακράτας όπου έμενα. Επαιξα κάποια φιλικά, φάνηκε το ταλέντο μου. Εκείνη την εποχή ερχόταν στην Ακράτα, ο μεγάλος παράγοντας της ΑΕΚ, ο συχωρεμένος Μίμης Τράγος, που είχε σπίτι στην περιοχή. Κάποια στιγμή άκουσε για εμένα, ήρθε με είδε και έστειλε τον Στέλιο Σεραφείδη να με δει. Με είδε και έτσι μεταγράφηκα στην ΑΕΚ, ενώ ακόμα πήγαινα στο εξατάξιο γυμνάσιο. Πήγαινα σχολείο, έφευγα και έκανα δύο προπονήσεις με την ΑΕΚ και μετά έπαιζα με την Ακράτα. Όλα αυτά μέχρι το 1977, που ήρθα μόνιμα στην ΑΕΚ».\nΕίχες ποτέ τον πειρασμό να παίξεις σε κάποια άλλη θέση;\n«Επαιζα και μέσα όταν ήμουν στο σχολείο. Αλλά περισσότερο μου άρεσε να παίζω τερματοφύλακας. Ημουν πολύ ευέλικτος και καλός στο πιάσιμο»\nΩς παιδί, ποια ομάδα υποστήριζες;\n«Δεν είχα ομάδα. Κι αυτό γιατί στην Αυστραλία δεν ήξερα για το ελληνικό ποδόσφαιρο καν. Ημουν Μάντσεστερ Γιουνάϊτεντ. Όταν ήρθαμε στην Ελλάδα, εκείνη την εποχή έπαιζε στον Παναθηναϊκό ο Τάκης Οικονομόπουλος. Ετσι είχα απλά μια συμπάθεια, μόνο και μόνο λόγω του κοινού ονόματος. Τίποτε άλλο. Δεν είχαμε καμία συγγένεια. Βρεθήκαμε αργότερα και έχουμε κρατήσει επαφή. Θυμάμαι πως στο ξεκίνημα της καριέρας μου, είχε κανονίσει κάποιος δημοσιογράφος, νομίζω ο Φαίδων Κωνσταντουδάκης, μια συνάντηση και είχαμε κάνει μια συνέντευξη και φωτογράφηση. Εκεί μου έδωσε κάποιες συμβουλές».\nΌταν ο Τράγος σε προσέγγισε για να μεταγραφείς στην ΑΕΚ, είχε υπάρξει ενδιαφέρον από κάποια άλλη ομάδα;\n«Υπήρχε ενδιαφέρον από την Παναχαϊκή. Με ήθελε ο Παναιγιάλειος που ήταν τότε στην Α’ Εθνική. Υπήρχε βέβαια και ενδιαφέρον από τον Παναθηναϊκό, γιατί κάποιος από την ομάδα της Ακράτας είχε σχέσεις με τον Μαντζαβελάκη. Μάλιστα θυμάμαι πως προτού γίνει ό,τι έγινε με την ΑΕΚ, είχα δοκιμαστεί με τον Παναθηναϊκό. Είχα παίξει σε ένα φιλικό με τους 20άρηδες της εποχής, αν και εγώ τότε ήμουν μόλις 16. Υπήρχε ενδιαφέρον. Αλλά ο Τράγος ήταν σημαντικός για την Ακράτα, υπήρχε συνεργασία ανάμεσα στις δύο ομάδες. Φοράγαμε τότε κιτρινόμαυρα και παίρναμε υλικό από την ΑΕΚ. Ηταν πιο άμεσος,. Εκδηλώθηκε σωστά, έκανε γρήγορα όλες τις απαραίτητες κινήσεις»\nΕσύ είχες κάποιο λόγο, κάποια προτίμηση;\n«Δεν είχα καμία προτίμηση. Μου άρεσε η ΑΕΚ σαν ομάδα από τότε, γιατί πάντα έπαιζε καλό ποδόσφαιρο. Ετσι, όταν ήρθε το ενδιαφέρον, δεν το σκέφτηκα ούτε στιγμή. Βέβαια, ο πατέρας μου έκανε όλες τις επαφές και υπέγραψε, γιατί εγώ ήμουν ανήλικος και δεν μπορούσα».\nΕκείνα τα χρόνια υπήρχε κάποιος τερματοφύλακας που να έχεις πρότυπο;\n«Καταρχήν είχα τον Γκόρντον Μπανκς από την Αγγλία, που τον είχα δει στο Παγκόσμιο Κύπελλο. Από αυτά που είχα προλάβει να δω στην Ελλάδα, είχα ξεχωρίσει τον Στέλιο Σεραφείδη και τον Τάκη Οικονομόπουλο».\nΠως είναι να μπαίνεις στα αποδυτήρια της ΑΕΚ με προπονητή τον Φάντροκ και τον Σεραφείδη για τους τερματοφύλακες;\n«Για εμάς εκείνη την εποχή, ήταν δέος. Ηταν χρόνια που δεν μπορούσες καν να δεις εύκολα ποδόσφαιρο στην τηλεόραση. Φαντάσου, πως η πρώτη φορά που είδα πράσινο στη ζωή μου, ήταν όταν έπαιξα εκείνο το φιλικό στη Λεωφόρο και είδα χορτάρι και μετά όταν πήγα στη Νέα Φιλαδέλφεια. Δεν είχαμε βέβαια χόρτο ούτε στην Ακράτα, ούτε στον Παναιγιάλειο. Για εμένα ήταν κάτι πρωτόγνωρο. Δέος. Μόνο που έβλεπα τη Νέα Φιλαδέλφεια απ’ έξω, τα έχανα. Είναι τεράστια η διαφορά. Πως λέμε καμιά φορά, πως ο Αφρικανός βλέπει τον εαυτό του πρώτη φορά στον καθρέπτη και δεν πιστεύει τι βλέπει. Ετσι ένιωθα και εγώ. Δεν υπήρχαν τα μέσα. Δεν ήταν όπως τώρα».\nΤο ντεμπούτο σου το 1977 με την απεργία των ποδοσφαιριστών πόσο έντονα σου έχει μείνει;\n«Το θυμάμαι έντονα γιατί εκείνη τη μέρα εκπροσωπούσαμε την πρώτη ομάδα. Ηταν για εμάς πολύ αγχωτικό. Σε γενικές γραμμές πήγε καλά το παιχνίδι. Είχε τελειώσει 1-1. Δεν είχα μεγάλη πίεση γιατί βρισκόμασταν συνεχώς στην επίθεση. Αλλά βέβαια, ήταν μια μεγάλη εμπειρία για εμένα. Το σκαλοπάτι για να προχωρήσω».\nΠως ήταν για έναν ποδοσφαιριστή να βρίσκεται στην ΑΕΚ του Μπάρλου;\n«Η ΑΕΚ εκείνα τα χρόνια αποτελούνταν από ποδοσφαιριστές που ήταν παικταράδες όλοι. Ονόματα και παικταράδες. Το καλό που είχε όμως, που το θυμάμαι από τότε και το συνεχίσαμε και τα επόμενα χρόνια όσοι μείναμε, κυρίως ο Μανωλάς και εγώ, ήταν πως υπήρχε ομάδα με κλίμα παρέας. Μια οικογένεια. Ετσι, όταν πήγαμε εμείς οι πιτσιρικάδες τότε, εγώ, ο Στέλιος, ο Βλάχος, ο Στυλιανόπουλος, ο Κόκος, μας δέχτηκαν με χαρά. Γίναμε φίλοι. Δεν μας κοιτούσαν υπεροπτικά. Ηταν κλίμα παρέας. Ετσι μπήκαμε στην ομάδα με καλύτερη ψυχολογία. Ο Στέλιος και εγώ, το συνεχίσαμε και τα επόμενα χρόνια. Ισως και λόγω χαρακτήρα, καταφέραμε να μπαίνει κάθε νέος παίκτης σε μια παρέα. Υπήρξαν ποδοσφαιριστές όπως ο Σαραβάκος που ήρθε από τον Παναθηναϊκό ή ο Μητρόπουλος από τον Ολυμπιακό, που δεν πίστευαν στα μάτια τους. Εβλεπαν που καλαμπουρίζαμε και δεν το πίστευαν, νόμιζα πως τους κάνουμε πλάκα. Τόσο μεγάλη ήταν η διαφορά των αποδυτηρίων της ΑΕΚ από τις άλλες ομάδες».\nΑνήκεις στην τελευταία μεγάλη φουρνιά παικτών που έβγαλε η ΑΕΚ. Θεωρείς πως ήταν συγκυρία ή αποτέλεσμα μεθοδικής δουλειάς;\n«Είναι συνδυασμός πραγμάτων. Σίγουρα ήταν η δουλειά του Φάντροκ και των συνεργατών του. Εκείνα τα χρόνια, τις μικρές ομάδες ο Σεραφείδης τις κρατούσε. Αυτός έβγαλε τα περισσότερα παιδιά. Επίσης ο Κεφαλίδης, ο Νεστορίδης, που είχαν τμήματα. Παίρναμε πρωταθλήματα εκείνα τα χρόνια στις μικρές ομάδες. Ηταν το ενδιαφέρον, αλλά και η οικονομική άνεση του Μπάρλου, που μπορούσε να χρηματοδοτήσει και να διατηρεί αυτές τις ομάδες σε υψηλό επίπεδο. Στα χρόνια που ακολούθησαν, επειδή το ποδόσφαιρο άλλαξαν με την είσοδο των μάνατζερ, ομάδες που παρήγαγαν ποδοσφαιριστές ήταν ο Πανιώνιος, ο Απόλλωνας, η Λάρισα. Ομάδες που δούλευαν γι’ αυτό, αλλά και δεν είχαν την πίεση να παίρνουν αποτελέσματα, όπως συμβαίνει με την ΑΕΚ και τις άλλες μεγάλες ομάδες»\nΜήπως η ανανέωση έγινε άγαρμπα και ήρθαν τα πέτρινα χρόνια;\n«Μέχρι τα πρώτα χρόνια του ’80, η ΑΕΚ κάτι έβγαζε σε παίκτες. Από εκεί και πέρα, με την επαγγελματοποίηση του ποδοσφαίρου ήταν δύσκολα. Και βέβαια, τα πάντα άλλαξαν με την περίπτωση Μπόσμαν. Εκεί έκλεισαν πόρτες για την προώθηση ταλέντων».\nΗ ΚΑΘΙΕΡΩΣΗ ΚΑΙ Ο ΠΑΡΑΓΚΩΝΙΣΜΟΣ\nΟ Μίλτος Παπαποστόλου σε προώθησε στην πρώτη ομάδα. Είναι σημείο αναφοράς για εσένα;\n«Ναι. Επειτα από τη δουλειά που είχε γίνει με τον Σεραφείδη, ο Παπαποστόλου είχε αναλάβει την πρώτη ομάδα. Είχε δίπλα του τον Φάντροκ, που ήταν αυθεντία σε θέματα εκγύμνασης και κάποια στιγμή βλέποντας το επίπεδο δουλειάς με ανέβασε. Ετυχε να έχει τραυματιστεί ο Νίκος Χρηστίδης, έτυχε να υπάρχει περίοδος με κακά αποτελέσματα και αποφάσισε να με βάλει σε ένα ματς με τον Απόλλωνα στη Νέα Φιλαδέλφεια. Θυμάμαι πως κερδίσαμε 2-1. Το επόμενο παιχνίδι, ήταν με τον Ολυμπιακό στη Χαλκίδα. Πολλοί πίστευαν πως δεν θα βάλουν. Ακόμα και ο Μπάρλος δεν το περίμενε. Αλλά ο κ. Μίλτος με έβαλε. Μάλιστα, είχα πάει και καλά. Το ματς είχε τελειώσει 0-0. Από εκεί και πέρα καθιερώθηκα ως βασικός, μέχρι που πήγα στρατιώτης και άρχισαν τα προβλήματα».\nΑυτό πιστεύεις πως είναι σημείο καμπής για εσένα;\n«Ναι, γιατί έχασα τον ρυθμό μου. Ημουν στις ειδικές δυνάμεις, δεν μπορούσα να παίρνω άδειες εύκολα. Θυμάμαι, πως λίγο έλειψε να χάσω ακόμα και την προετοιμασία. Τότε είχα χάσει και αρκετά κιλά, ήμουν 6-7 κιλά κάτω. Ημουν 81 και έφτασα 74. Δυσκολευόμουν πολύ. Και βέβαια, ήρθε τότε μεταγραφή ο Αρβανίτης από τον Ολυμπιακό».\nΥπάρχει πάντως και το ματς με τον Ολυμπιακό στο Καραϊσκάκη και η βαριά ήττα με έξι γκολ. Τι είχε συμβεί;\n«Μέχρι εκείνο το ματς, εγώ πήγαινα πολύ καλά. Δεν είχα πάει ακόμα φαντάρος. Ημουν σε πολύ καλή φάση. Το αποτέλεσμα έτυχε. Στο ποδόσφαιρο μπορεί να συμβεί. Η Βραζιλία έφαγε εφτά από τη Γερμανία και τα πέντε στο πρώτο ημίχρονο. Μπορεί να συμβεί μια φορά αυτό. Βέβαια, εκείνη η περίοδος ήταν για εμάς διαβολοβδομάδα. Παίζαμε την Κυριακή με τον ΠΑΟΚ στη Νέα Φιλαδέλφεια και κερδίσαμε 4-0, την Τετάρτη είχαμε παίξει με τον Παναθηναϊκό επαναληπτικό Κυπέλλου στη Νέα Φιλαδέλφεια, όπου κερδίσαμε με 1-0 και περάσαμε και μετά την Κυριακή στο Καραϊσκάκη. Ημασταν μια εβδομάδα ολόκληρη στο ξενοδοχείο. Δεν θυμάμαι ποτέ άλλοτε στην καριέρα μου, να είμαστε μια εβδομάδα στο ξενοδοχείο. Ισως η κούραση, κάποιοι τραυματισμοί και κίτρινες κάρτες, μας δυσκόλεψαν λίγο. Αλλά αν το δει κάποιος, στο παιχνίδι ήμασταν μέχρι το 60’ στο 1-0. Οπότε, ήταν από τις μέρες που έτυχε να γίνει το κακό. Εγώ θεωρώ, ότι έγινε δυστυχώς για να σκοτωθούν κάποιοι άνθρωποι».\nΟ Παπαποστόλου ήταν εκείνος που σε κάλεσε πρώτη φορά και στην Εθνική. Σε πίστευε τόσο πολύ;\n«Με είχε δει από κοντά και ήξερε τι μπορώ να δώσω. Ξέρεις, οι προπονητές καμιά φορά κολλάνε με έναν παίκτη ή κολλάνε αρνητικά και δεν τον γουστάρουν με τίποτα».\nΣτην Εθνική έκανες όσα φανταζόσουν; Θα μπορούσες να παίξεις περισσότερες φορές;\n«Εχω 12 συμμετοχές με την Εθνική. Θα μπορούσα να είχα 3-4 ακόμα, αλλά ήταν φιλικά, ήμουν λίγο κουρασμένος και σε συνεννόηση με τον προπονητή έπαιζε άλλος. Το πρώτο ήταν με τον Μίλτο το 1984, σε ένα φιλικό με την Ανατολική Γερμανία. Θυμάμαι πως πριν από αυτό το ματς, είχαμε παίξει ένα φιλικό με τον Ηρακλή στο Καυτανζόγλειο και είχα πάει πάρα πολύ καλά. Τότε ο Μίλτος με κάλεσε και έπαιξα ένα ημίχρονο με την Εθνική».\nΣτο ξεκίνημα σου την ΑΕΚ έχει μαζί Στεργιούδα, Χρηστίδη και Σιδηρόπουλο. Όταν αποχωρεί ο Χρηστίδης, έρχεται ο Αρβανίτης. Είναι πλήγμα για εσένα και την προσπάθεια σου να καθιερωθείς;\n«Είναι πλήγμα, γιατί μου ήρθαν όλα μαζί. Είχα φύγει στρατιώτης, η ομάδα δεν πήγαινε τόσο καλά, είχε αλλάξει και η διοίκηση. Μέχρι να συντονιστεί ο Ζαφειρόπουλος και η διοίκηση του, χρειάστηκαν χρόνο. Ο Αρβανίτης ήταν έμπειρος τερματοφύλακας, με καλές χρονιές σε Εθνικό και Ολυμπιακό. Δεν ήταν εύκολο για εμένα να τον προσπεράσω. Ηρθε και πήρε ευκαιρίες στην προετοιμασία, λογικό γιατί μεταγραφή ήταν και τελικά έπαιξε αυτός».\nΌταν την επόμενη χρονιά όμως, έρχεται και ο Παπαδόπουλος για να αντικαταστήσει τον Στεργιούδα, πως αισθάνθηκες;\n«Αισθανόμουν πως είχαν τελειώσει όλα. Ο Παπαδόπουλος ήταν και αυτός ένας τερματοφύλακας ταλέντο από τη Λάρισα. Ηρθε ως μεταγραφή. Σε ενάμιση χρόνο ήρθαν δύο τερματοφύλακες με κάποιο όνομα ως μεταγραφή, ενώ εγώ ήμουν από τους μικρούς. Ηταν επόμενο να έχουν προτεραιότητα εκείνοι».\nΜε τη διοίκηση Ζαφειρόπουλου πως τα πήγαινες;\n«Δεν είχα πρόβλημα. Ο Ζαφειρόπουλος ως πρόεδρος, πήρε κάποιες μεταγραφές που έπρεπε να παίξουν. Δεν λέω πως δεν ήταν καλοί τερματοφύλακες. Αλλά όταν έχεις τρεις καλούς τερματοφύλακες σε μια ομάδα και οι δύο είναι μεταγραφή, αυτοί θα πάρουν πιο πολλές ευκαιρίες. Είχε κάτσει και το άσχημο αποτέλεσμα στο ματς με τον ΟΦΗ στη Νέα Φιλαδέλφεια που χάσαμε με 3-2 και έπεσε πολύ βάρος πάνω μου. Πολλοί με έδειχναν με το δάχτυλο».\nΤο κύπελλο του ’83 πως το έζησες;\n«Δεν ήμουν μέσα στο κύπελλο. Ήμουν στην κερκίδα. Χάρηκα για την ομάδα, αλλά δεν είχα καμία συμμετοχή».\nΕχεις ζήσει καλά τη Νέα Φιλαδέλφεια, έχεις περάσει χρόνια στο ΟΑΚΑ. Πόσο σημαντικό είναι για μια ομάδα να διαθέτει έδρα;\n«Το σημαντικότερο. Δεν υπάρχει περίπτωση ομάδα που να θέλει να πρωταγωνιστεί, να μην έχει την έδρα της. Είναι το 50% της δύναμης κάθε ομάδας η έδρα. Είναι κάτι που έχει αποδειχθεί σε όλο τον κόσμο, όχι μόνο στην Ελλάδα. Δεν διανοείται τόσα χρόνια η ΑΕΚ να έχει δικό της οικόπεδο και να μην έχει δικό της γήπεδο. Εγινε το λάθος με το γκρέμισμα από τον Γρανίτσα, υπήρξε η ιστορία με τους Ολυμπιακούς αγώνες. Το είχε πει και ο Λάκης Νικολάου, πως σε ένα βράδυ έβγαλαν τη Νέα Φιλαδέλφεια για να μπει το Καραϊσκάκης. Δεν επιτρέπεται στην Αγγλία και στην Ισπανία να γίνονται γηπεδάρες μέσα σε κατοικημένες περιοχές και να γίνεται στην ΑΕΚ της κακομοίρας στη Νέα Φιλαδέλφεια επειδή ο δήμος έχει κόντρα. Σε δικό της οικόπεδο μάλιστα».\nΤο φινάλε του Μαύρου, που είναι τέλος μιας εποχής στην ΑΕΚ, πως το έζησες ως συμπαίκτης;\n«Με τον Θωμά είχαμε μια ιδιαίτερη σχέση. Ημασταν και δωμάτιο για κάποια χρόνια. Του έχω μεγάλο σεβασμό για την τεράστια ποδοσφαιρική του αξία. Δεν γνωρίζω πολύ καλά την ιστορία. Τότε βλέπαμε όλοι την κόντρα που υπήρχε με τον Αλέφαντο. Ο Θωμάς πήγε στον Πανιώνιο και πήγε πολύ καλά, δείχνοντας ποιος είναι».\nΤη χρονιά του Βεσελίνοβιτς, πίστεψες πως μπορούσατε να πάρετε το πρωτάθλημα;\n«Φτάσαμε κοντά. Ηταν η χρονιά του Κιλελέρ και όσα έγιναν στη Λάρισα. Θυμόμαστε όλοι τι έγινε. Λόγω κάποιων αποφάσεων πολιτικών, η Λάρισα πήρε το πρωτάθλημα. Η αλήθεια είναι πως δεν μπορεί η τύχη μιας ομάδας να κρίνεται από έναν ποδοσφαιριστή. Δεν πιστεύω πως κάποιος που ντοπάρεται μπορεί να γίνει Μαραντόνα, Μέσι ή Ρονάλντο. Αλλά βέβαια, ο νόμος είναι νόμος και πρέπει να τηρείται. Ετσι ήταν τότε. Ο ποδοσφαιριστής είναι υπεύθυνος. Αφού ήταν έτσι ο νόμος, έπρεπε να ισχύσει ό,τι έλεγε ο νόμος».\nΕκείνη τη χρονιά, σημείο αναφοράς είναι το ματς με τον Ολυμπιακό στη Νέα Φιλαδέλφεια. Τι είχε συμβεί;\n«Υπήρχε μια αβεβαιότητα. Ψίθυροι, κουβέντες, τα διοικητικά δεν ήταν καλά. Ο ένας κοίταζε τον άλλο με καχυποψία. Τι έγινε, το ξέρουν εκείνοι που πρωταγωνίστησαν».\nΓιατί δεν έπαιξες μετά και πήρε τη θέση του Παπαδόπουλου ο Κοφινάς;\n«Δεν ήμουν στην προτίμηση του Βεσελίνοβιτς. Ο Φάνης ήταν καλός τερματοφύλακας. Επαιζα εγώ αρχικά, παίξαμε στην Καλαμαριά και δεχθήκαμε ένα γκολ που η μπάλα πέρασε πάνω από το τείχος. Ο Βεσελίνοβιτς πίστεψε πως εγώ τραυματίστηκα και έβαλε τον Φάνη χωρίς καν να με ρωτήσει εάν είχα χτυπήσει. Μετά τσακωθήκαμε είναι η αλήθεια. Υπήρξαν 1-2 παιχνίδια, μετά ήρθε εκείνο το ματς με τον Παναθηναϊκό στη Φιλαδέλφεια και το γκολ του Χατζηαθανασίου και στο τέλος με έβαλε ξανά. Ηταν και δύσκολα παιχνίδια γιατί πηγαίναμε για το ΟΥΕΦΑ».\nΕζησες όλα τα «πέτρινα» χρόνια. Η ΑΕΚ μπορούσε να κάνει κάτι καλύτερο;\n«Υπήρχε μια δεδομένη κατάσταση. Διοικητικά υπήρχε κατάσταση αβεβαιότητας. Δεν υπήρχε ηγέτης ως παράγοντας. Όχι μόνο να έχει οικονομική δυνατότητα, αλλά να μπορεί να βγει μπροστά. Ο Παναθηναϊκός είχε τον Βαρδινογιάννη, ο Ολυμπιακός τον Νταϊφά και μετά τον Κοσκωτά».\nΕκείνα τα χρόνια είχες δεχθεί προτάσεις για να μεταγραφείς σε άλλη ομάδα;\n«Ηταν να φύγω το 1988 και να πάω στην Καστοριά. Τότε η ΑΕΚ είχε ενδιαφερθεί για τον Καραταϊδη. Με είχαν ειδοποιήσει να πάω στην Καστοριά και ήμουν έτοιμος να φύγω με το αυτοκίνητο για να πάω εκεί. Αλλά μια ώρα πριν ξεκινήσω με πήραν τηλέφωνο και μου είπαν πως ακυρώθηκε. Είχε υπάρξει ενδιαφέρον και από άλλες ομάδες, αλλά δεν προχώρησε».\nΤΟ ΜΑΓΙΚΟ ’89\nΤο καλοκαίρι του ’89 έρχεται ο Μπάγεβιτς, αλλάζει διοίκηση με τον Γιδόπουλο, αλλά εσύ έχεις να ανταγωνιστείς τον Μήνου που έρχεται με μεταγραφή. Πως είναι τα πράγματα;\n«Ενώ έβλεπα πως θα είχα ευκαιρία να αγωνιστώ μετά από κάποια χρόνια, είδα πως ήρθε ξανά τερματοφύλακας όνομα με μεταγραφή. Ο Μήνου ήρθε από τον Παναθηναϊκό, ήταν ήδη διεθνής. Και ήταν καλός τερματοφύλακας. Εγώ ήμουν ήδη με την ομάδα προετοιμασία στην Αυστρία και είχα άγχος για το τι θα γίνει. Αλλά όταν ήρθε ο Αντώνης, ο Μπάγεβιτς μας έπιασε και τους τρεις τερματοφύλακες και μας είπε πως δεν μετρά για εκείνον το όνομα και ποιος ήρθε με μεταγραφή. Είπε πως θα μας έδινε τις ίδιες ευκαιρίες στα φιλικά, τα ίδια λεπτά συμμετοχής και όποιος είναι καλύτερος εκείνος θα παίξει. Όπως και έγινε».\nΤι αλλάζει μέσα στην ομάδα;\n«Θεωρώ πως ήταν το πιο παλικαρίσιο πρωτάθλημα της ΑΕΚ. Ημασταν μία νέα ομάδα, πρώτη χρονιά με καινούργιους παίκτες και νέα παιδιά. Σταματής, Φαμέλης. Πρώτη του προέδρου του κ. Γιδόπουλου και του Ντούσαν που μέσα σε μικρό χρονικό διάστημα έφτιαξαν μία ολοκληρωμένη ομάδα η οποία εκτός των άλλων, πάλευε με έναν ισχυρό διοικητικά Ολυμπιακό και με μεγάλους παίκτες. Πολλές δυσκολίες. Όμως εμείς βγάλαμε ψυχή, τους… επιβληθήκαμε με έναν μάγκικο τρόπο και πήραμε το πρωτάθλημα».\nΤι θυμάσαι από το μυθικό ματς με τον Ολυμπιακό που έκρινε το πρωτάθλημα;\n«Έγινε μια κοντινή μπαλιά στον Ντέταρι που ήταν κοντά στην εστία. Η μπάλα έσκασε κάτω και μετά την έστειλε στη δεξιά μου γωνία. Δεν πρόλαβα να αντιδράσω. Η αλήθεια είναι πως πίστεψα ότι πάει μέσα. Ευτυχώς όμως, σαν από μηχανής Θεός, ο Στέλιος που έτρεχε παράλληλα πετάχτηκε σαν τερματοφύλακας και απέκρουσε με κεφαλιά πάνω στη γραμμή. Στην ουσία έσωσε την ΑΕΚ, ίσως στην πιο δύσκολη φάση ολόκληρης της καριέρας του. Εγώ από εκεί που είχα παγώσει, ανακουφίστηκα. Και μετά το γκολ του Τάκη. Αξέχαστα δευτερόλεπτα. Πήραμε τη μπάλα έξω από τη μεγάλη περιοχή μας. Ο Τάκης άρχισε ένα σλάλομ μετά από συνεχόμενα ένα-δύο με τον Όκο. Στη συνέχεια ο Τάκης απέφυγε τον Αλεξίου και σκόραρε. Πραγματικά δεν μπορώ ακόμα και τώρα, μετά από τόσα χρόνια να περιγράψω εκείνο το συναίσθημα και την έκρηξη της χαράς. Πάντως χάρηκα ακόμα περισσότερο γιατί το γκολ το έβαλε ο Καραγκιοζόπουλος. Ήταν παλιός φίλος και μεγάλη ψυχή».\nΦοβήθηκες πως η ΑΕΚ θα μπορούσε να χάσει το πρωτάθλημα;\n«Η περίοδος 1988-89 συγκεντρώνει τις καλύτερες στιγμές όλης της ποδοσφαιρικής ζωής μου. Πήραμε πάλι το πρωτάθλημα 10 χρόνια μετά και ψηφίστηκα καλύτερος ποδοσφαιριστής στην Ελλάδα για όλη την αγωνιστική περίοδο. Θυμάμαι τα πάντα από την εβδομάδα που προηγήθηκε. Είχαμε τρομερή ένταση. Ο Ολυμπιακός έκανε γιορτές και δηλώσεις και είχε… σίγουρη τη νίκη. Ωστόσο σε αυτά τα ματς, όταν παίζεται ολόκληρη η χρονιά σε 90 λεπτά τίποτα δεν κρίνεται από πριν. Εκείνο το βράδυ κέρδισε η συνολική μεγάλη προσπάθεια όλων των παιδιών. Και τα καταφέραμε»\nΠοιο θεωρείς πως είναι το καλύτερο σου παιχνίδι εκείνη τη χρονιά;\n«Το καλύτερο μου παιχνίδι είναι εκείνο με τον ΟΦΗ στο ΟΑΚΑ και κόντρα στη Λάρισα. Το Λάρισα – ΑΕΚ 0-1 και το ΟΦΗ – ΑΕΚ 0-1. Είχα πολύ καλό ματς και με τον Ολυμπιακό και με τον ΠΑΟΚ στην Τούμπα. Υπήρχαν βέβαια και τα ματς που έπιασα τα πέναλτι».\nΟΙ ΠΡΟΤΑΣΕΙΣ ΚΑΙ Η ΠΑΡΑΜΟΝΗ ΣΤΗΝ ΑΕΚ\nΓιατί πιστεύεις πως η εκπληκτική παρουσία του στη χρονιά του πρωταθλήματος δεν είχε ανάλογη συνέχεια;\n«Δεν είχε συνέχεια για συγκεκριμένους λόγους. Για παράδειγμα, Φλεβάρη, Μάρτη εκείνης της χρονιάς, αποκαλύφθηκε το σκάνδαλο Κοσκωτά. Και έτσι, ενώ μέτριοι παίκτες έπαιρναν πολλά χρήματα και έκαναν μεγάλες μεταγραφές γιατί ο Ολυμπιακός αγόραζε τα πάντα, οι υπόλοιπες ομάδες αναγκάζονταν να κάνουν πιο γρήγορα κινήσεις για να προλάβουν. Εδώ είχε φτάσει να πάρει μεταγραφή τον Λίμπρεχτς. Δεν είχε γίνει ξανά να πάει προπονητής με μεταγραφή από τον ΠΑΟΚ στον Ολυμπιακό. Το καλοκαίρι του ’89, αλλά και σε όλη τη διάρκεια της χρονιάς, υπήρχε έντονο ενδιαφέρον από τον Παναθηναϊκό. Εγώ τους είχα στο περίμενε. Επαιζα στην ΑΕΚ, ήμουν στην Εθνική ομάδα, δεν είχα λόγο να βιάζομαι. Ετσι και αλλιώς, δεν υπήρχε περίπτωση να μιλήσω με καμιά ομάδα, προτού μιλήσω με την ΑΕΚ. Ο Μήνου είχε ήδη φύγει από τον Παναθηναϊκό και είχε μείνει ελεύθερος με προσφυγή. Μετά το σκάνδαλο Κοσκωτά, η αγορά πάγωσε. Είχα μια κόντρα τότε με τη διοίκηση Γιδόπουλου. Ο Γιδόπουλος έφερε πίσω τον Μήνου, που τότε προπονούνταν με την Καλαμαριά και θα υπέγραφε, αλλά δεν ήταν σίγουρος αν η Καλαμαριά θα έμενε στην Α’ Εθνική. Υπέγραψε ξανά με την ΑΕΚ. Εγώ δεν είχα κλείσει. Μετά από χρόνια ο Γιδόπουλος μου εξήγησε, πως υπήρξαν παίκτες που πήραν πολλά περισσότερα λεφτά λόγω Κοσκωτά και όταν δεν υπήρχε, κανείς δεν πέταγε χρήματα. Ετσι, ξεκίνησε η προετοιμασία χωρίς να είμαι εγώ ικανοποιημένος και μαθηματικά η πίεση που ασκήθηκε από τη διοίκηση με έφερε στον πάγκο. Ο Αντώνης ήταν πολύ καλός τερματοφύλακας. Τον θεωρώ στους 6-7 καλύτερους της εποχής του. Απλά, πήρε ευκαιρίες, γιατί υπήρχε δυσμένεια στο πρόσωπο μου».\nΕσύ πως αποφάσισες να μείνεις στην ΑΕΚ και άλλο, αφού δεν είχες ικανοποιηθεί και δεν ήσουν πια βασικός;\n«Επειδή ήρθε το δίδυμο Μελισσανίδη – Καρρά. Μετά από έναν χρόνο, δεν τα βρήκαν με τον Μήνου που έφυγε για τον Απόλλωνα. Μάλιστα, θυμάμαι πως με πήρε τηλέφωνο ενώ εγώ ήμουν για μπάνιο στον Αστέρα ο Μελισσανίδης. Μου είπε, έλα σε δύο ώρες στα γραφεία σε θέλω. Εγώ τότε ήμουν έτοιμος να φύγω για να πάω στην Ξάνθη, όπου ήταν προπονητής ο Δανιήλ και με ήθελε. Αλλά στην ΑΕΚ μου είπαν πως με θέλουν αφού έφυγε ο Μήνου και έτσι έμεινα. Μάλιστα, στην προετοιμασία ήταν ακόμα ο Ατματσίδης και ο Καραγιάννης και υπήρχε δίλημμα εάν θα έπαιζα εγώ ή ο Ηλίας. Αλλά εκεί με βρήκε η ατυχία. Σε μια προπόνηση γύρισε το γόνατο, πάει ο μηνίσκος και έτσι έμεινα εκτός».\nΣε όλη αυτήν την πορεία στην ΑΕΚ, ποιον θεωρείς πιο σπουδαίο τερματοφύλακα;\n«Πρέπει να κάνω ιδιαίτερη αναφορά στους Στεργιούδα και Χρηστίδη. Ηταν πρότυπα για εμένα. Ηταν τερματοφύλακες της Εθνικής ομάδας. Επαιρνα από αυτούς, τους έβλεπα στις προπονήσεις. Για εμένα αρχή ήταν ο Σεραφείδης. Στη δεκαετία του ’80 και του ’90, με διαφορά ο καλύτερος τερματοφύλακας ήταν ο Σαργκάνης».\nΣου έμεινε πίκρα, πως με 20 χρόνια στην ομάδα δεν μπόρεσες να κάνεις πάνω από 100 συμμετοχές στο πρωτάθλημα;\n«Φυσικά μου έμεινε παράπονο. Αλλά μερικά πράγματα θέλουν και τύχη, να υπάρχει σωστό τάιμινγκ. Σε διάστημα 6-7 ετών ήρθαν τερματοφύλακες όπως οι Παπαδόπουλος, Αρβανίτης, Μήνου. Ολοι διεθνείς. Δεν είναι εύκολο για κάποιον που ήρθε από τον ΑΠΟ Ακράτας και δεν στοίχισε πολλά. Νομίζω πως έκανε αποπληρωμή όλης της ιστορίας με τις χρονιές που έπαιξα. Ημουν ώριμος, έτοιμος και έδειξα τι μπορούσα να κάνω».\nΌταν έπαιξες με τον Αστέρα Αμπελοκήπων και φόρεσες για τελευταία φορά τη φανέλα της ΑΕΚ, καταλάβαινες το βάρος;\n«Ναι. Ηταν μια χρονιά που ήμουν αναπληρωματικός και φαινόταν πως δεν θα είχα ευκαιρίες. Ηθελα να μείνω έναν χρόνο ακόμα και να κλείσω 20 χρόνια στην ομάδα. Το ζήτησα από την ομάδα τότε, αλλά δεν έγινε δεκτό. Όταν σταμάτησα, ζήτησα να γίνει ένα φιλικό προς τιμήν μου για να κλείσω την καριέρα μου με σωστό τρόπο. Μου είπαν αρχικά ναι. Ψάχναμε τρόπο να παίξουμε φιλικό με την Εθνική. Παίζαμε Κυριακή με τον Παναθηναϊκό στο ΟΑΚΑ, θα γινόταν Τετάρτη το φιλικό και μετά παίζαμε με τη Βέροια στη Φιλαδέλφεια. Το πρόγραμμα ήταν ομαλό, θα μπορούσαν να παίξουν όλα τα παιδιά. Θα ήταν μεγάλη τιμή. Μάλιστα, ο τότε ομοσπονδιακός κ. Πολυχρονίου, που δεν τον ήξερα καν, μου είπε πως θα ακύρωνε ένα φιλικό με την Ελπίδων για να γίνει το ματς. Αλλα έπεσα σε δυσμένεια, γιατί η τότε διοίκηση Τροχανά είχε κόντρα με την Original. Επειδή είχαν έρθει τότε τα παιδιά μου στο μαγαζί στη Νέα Σμύρνη και μου είχαν πει ότι θα έπαιρναν όλοι υποχρεωτικά ένα εισιτήριο για το ματς προς τιμή μου μαζί με εκείνο του ντέρμπι, το έμαθε ο κ. Τροχανάς και άρχισε να αμφισβητεί εάν είμαι ΑΕΚτζής! Προφασίστηκε βεβαρυμένο πρόγραμμα και το ακύρωσε. Ηθελα να κλείσω την καριέρα μου μετά από 19 χρόνια. Να περπατήσω, να βγω στο γήπεδο με τη φανέλα της ΑΕΚ. Να έρθουν 10-20.000 φίλαθλοι, να σε βραβεύσουν, είναι μεγάλη τιμή. Να φεύγεις δίχως κουβέντα, είναι σαν το σκυλί στο αμπέλι. Ηταν εκείνο που με πείραξε πιο πολύ απ’ όλα».\nΑς κλείσουμε με κάτι θετικό: ποια ήταν η πιο μεγάλη στιγμή σου με την ΑΕΚ;\n«Μη το συζητάς. Είναι όλη η χρονιά του πρωταθλήματος. Και τα υπόλοιπα πρωταθλήματα βέβαια, έστω και αν δεν έπαιξα. Η θέση του τερματοφύλακα είναι πολύ δύσκολη. Πάντα παίζει ένας. Μπορεί να είσαι ισάξιος, ακόμα και καλύτερος, αλλά ο προπονητής δεν μπορεί να αλλάζει συνεχώς τον τερματοφύλακα. Είναι το νούμερο 1 και αν είναι σταθερός, δεν αλλάζει. Δεν μπορώ να κατηγορήσω κάποιον προπονητή. Απλά αισθάνεσαι άσχημα».\nΘα ήθελες να κάνεις σχόλιο για τους σημερινούς τερματοφύλακες της ΑΕΚ;\n«Δε νομίζω πως είναι σωστό. Και αυτό επειδή δεν τους έχω δει σωστά. Δεν τους βλέπω στην προπόνηση. Είχα δει λίγο τον Ανέστη, διακρίνω πως είναι ταλέντο με καλά προσόντα».


Το Μέγαρο Μουσικής Θεσσαλονίκης που είναι και δεν είναι ακέφαλο | Μουσική | Η ΚΑΘΗΜΕΡΙΝΗ\nΣτα νομικά αδιέξοδα του ΥΠΠΟ η Ζωή Ζενιώδη.\nΕίναι η Ζωή Ζενιώδη καλλιτεχνική διευθύντρια του Μεγάρου Μουσικής Θεσσαλονίκης; Μη βιάζεστε. Η απάντηση δεν είναι και τόσο εύκολη.\nΣύμφωνα με τα αποτελέσματα του διαγωνισμού που προκήρυξε το ΥΠΠΟ τον Ιανουάριο του 2019 και την επιτροπή αξιολόγησης, τη συνέντευξη Τύπου - γνωριμίας με τη νέα διευθύντρια, που διοργανώθηκε τον περασμένο Ιούνιο, και με βάση τη σύμβαση που υπέγραψε στις 11 Ιουλίου, η κ. Ζενιώδη είναι στο καλλιτεχνικό τιμόνι του οργανισμού. Και όμως. Από τότε μέχρι σήμερα η μαέστρος παραμένει απλήρωτη και χωρίς δικαίωμα υπογραφής, με αποτέλεσμα να μην μπορεί να ασκήσει πλήρως τα καθήκοντά της διότι για το υπουργείο Πολιτισμού η θέση της δεν υπάρχει.\nΤο τραγικό αυτό παράδοξο, το οποίο επιβεβαίωσε η ίδια η κ. Ζενιώδη σε επικοινωνία μας μαζί της, συμβαίνει επειδή η προκήρυξη της θέσης του καλλιτεχνικού διευθυντή του Μεγάρου δεν πέρασε από την αρμόδια επιτροπή που εγκρίνει τις προσλήψεις στο Δημόσιο με βάση την Πράξη Υπουργικού Συμβουλίου 33/2006 περί αναστολής των προσλήψεων στον δημόσιο τομέα. Η ΠΥΣ παρατείνεται κάθε χρόνο από το 2007 και προβλέπει τη σύσταση μιας επιτροπής που εγκρίνει προσλήψεις ανάλογα με τις ανάγκες του κράτους. Οπως μας είπε η κ. Ζενιώδη, η προηγούμενη ηγεσία του ΥΠΠΟ θεώρησε ότι δεν χρειάζεται αυτή η έγκριση, ενώ για τη νυν ηγεσία φαίνεται πως μάλλον ήταν απαραίτητη. Ως εκ τούτου, το σχετικό ΦΕΚ με τον διορισμό της δεν εκδόθηκε ποτέ.\nΤο ζητούμενο είναι πως η καλλιτεχνική διευθύντρια και το ίδιο το Μέγαρο έχουν βρεθεί σε πολύ δύσκολη θέση, καθώς τελούν εν αναμονή εδώ και τέσσερις μήνες περιμένοντας το υπουργείο να ξεκαθαρίσει τη θέση του. Αυτή την περίοδο ο προγραμματισμός του Μεγάρου γίνεται εκ των ενόντων –ευτυχώς ο ΟΜΜΘ έχει έμπειρα στελέχη– ενώ η κ. Ζενιώδη παρουσίασε και κατέθεσε τον προγραμματισμό της στο Δ.Σ. πριν από λίγες ημέρες. Αν δεν βρεθεί μια λύση σύντομα, η ίδια, όπως μας είπε, θα αναγκαστεί να ακολουθήσει τη νομική οδό για να διεκδικήσει τα δεδουλευμένα της και τη δικαίωσή της. Το υπουργείο Πολιτισμού, πάντως, δεν φαίνεται να έχει βρει τον βηματισμό του στη Θεσσαλονίκη.


Πώς να πάω στο προορισμό Crown Paints στη πόλη Larnaka με Λεωφορείο\nCrown Paints, Larnaka\nΠώς να πάω στο προορισμό Crown Paints στη πόλη Larnaka με Λεωφορείο;\nΔείτε το Crown Paints, Larnaka στον χάρτη\nΟδηγίες προς το προορισμό Crown Paints (Larnaka) με τη δημόσια συγκοινωνία\nΟι ακόλουθες γραμμές συγκοινωνίας έχουν διαδρομές που περνούν κοντά Crown Paints\nΠώς να πάω στο προορισμό Crown Paints με Λεωφορείο?\nΣταθμοί Λεωφορείο κοντά σε Crown Paints στη πόλη Larnaka\nΓραμμές Λεωφορείο προς Crown Paints στη πόλη Larnaka\nΠοιοι είναι οι πιο κοντινοί σταθμοί προς Crown Paints;\nΟι πιο κοντινοί σταθμοί προς Crown Paints είναι:\nΛούκη Πετρίδη - Δημοτικό Θέατρο Λάρνακας 1 είναι 314 μέτρα μακριά, 5 λεπ περπάτημα.\nΚοινοτικό Κέντρο Λάρνακας είναι 360 μέτρα μακριά, 6 λεπ περπάτημα.\nΔημοτικό Σχολείο Καλογερά είναι 447 μέτρα μακριά, 7 λεπ περπάτημα.\nΠαλαιό Νοσοκομείο Λάρνακας είναι 451 μέτρα μακριά, 7 λεπ περπάτημα.\nΠαγκύπριο Λύκειο είναι 497 μέτρα μακριά, 7 λεπ περπάτημα.\nΠοιες γραμμές Λεωφορείο σταματάνε κοντά στο προορισμό Crown Paints;\nΑυτές οι γραμμές Λεωφορείο σταματάνε κοντά στο προορισμό Crown Paints: 417, 424, 425, 428, 429.\nΠόσο μακριά είναι ο/η λεωφορείο στάση από Crown Paints στην πόλη Larnaka;\nΟ πλησιέστερος λεωφορείο στάση προς Crown Paints στην Larnaka είναι 3 λεπ με τα πόδια.\nΠοιος είναι ο πλησιέστερος / η λεωφορείο στάση προς Crown Paints στην πόλη Larnaka;\nΟ Ανδρέα Σουρουκλή - Στυλιανού Λένα στάση είναι ο πλησιέστερος /η προς Crown Paints στην πόλη Larnaka.\nΤι ώρα είναι το πρώτο Λεωφορείο στο σημείο Crown Paints στη πόλη Larnaka;\nΗ 408 είναι το πρώτο Λεωφορείο που πηγαίνει στο σημείο Crown Paints στη πόλη Larnaka. Σταματάει κοντά στις 8:32 ΠΜ.\nΤι ώρα είναι το τελευταίο Λεωφορείο προς Crown Paints στη πόλη Larnaka;\nΗ 424 είναι το τελευταίο Λεωφορείο που πηγαίνει Crown Paints στη πόλη Larnaka. Σταματάει κοντά στις 2:48 ΠΜ.\nΔημόσια Συγκοινωνία προς Crown Paints στη πόλη Larnaka\nΑναρωτιέστε πώς να φτάσετε Crown Paints στη πόλη Larnaka, Κύπρος; Το Moovit σας βοηθάει να βρείτε τον καλύτερο τρόπο για να φτάσετε Crown Paints με οδηγίες βήμα προς βήμα από τον κοντινότερο σταθμό δημόσιας συγκοινωνίας.\nΤο Moovit παρέχει δωρεάν χάρτες και ζωντανές οδηγίες για να σας βοηθήσει να περιηγηθείτε στην πόλη σας. Δείτε δρομολόγια, διαδρομές, και μάθετε πόσο καιρό χρειάζεται για να φτάσετε Crown Paints σε πραγματικό χρόνο.\nΨάχνετε για την πλησιέστερη στάση ή σταθμό στο Crown Paints; Ελέγξτε αυτή τη λίστα με τις στάσεις που βρίσκονται πιο κοντά στον προορισμό σας:\nΑνδρέα Σουρουκλή - Στυλιανού Λένα; Λούκη Πετρίδη - Δημοτικό Θέατρο Λάρνακας 1; Κοινοτικό Κέντρο Λάρνακας; Αγ. Ελένης - Παλαιό Νοσοκομείο Λάρνακας; Δημοτικό Σχολείο Καλογερά; Παλαιό Νοσοκομείο Λάρνακας; Παγκύπριο Λύκειο.\nΜπορείτε να φτάσετε στο Crown Paints από Λεωφορείο. Αυτές είναι οι γραμμές και οι διαδρομές που έχουν στάσεις κοντά -\nΘέλετε να δείτε αν υπάρχει άλλη διαδρομή που σας πάει εκεί νωρίτερα; Το Moovit σας βοηθάει να βρείτε εναλλακτικές διαδρομές ή ώρες. Λάβετε εύκολα οδηγίες από και προς Crown Paints από την εφαρμογή Moovit ή την ιστοσελίδα μας.\nΚάνουμε εύκολη τη πρόσβαση στο Crown Paints, για αυτό πάνω από 930 εκατομμύρια χρήστες, συμπεριλαμβανομένων των χρηστών στη πόλη Larnaka, εμπιστεύονται το Moovit ως την καλύτερη εφαρμογή για τη δημόσια συγκοινωνία. Δεν χρειάζεται να κατεβάσετε μια μεμονωμένη εφαρμογή λεωφορείου ή τρένου, το Moovit είναι η εφαρμογή συγκοινωνίας όλα σε ένα που σας βοηθά να βρείτε τον καλύτερο διαθέσιμο χρόνο λεωφορείου ή τρένου.\nΠλησιέστερα αξιοθέατα γύρω από Crown Paints στη πόλη Larnaka\nΓραμμές δημόσιας συγκοινωνίας με σταθμούς πιο κοντά σε Crown Paints στη πόλη Larnaka\nΓραμμές Λεωφορείο με σταθμούς πιο κοντά σε Crown Paints στη πόλη Larnaka\nΠιο εύκολο να φτάσετε Crown Paints με την εφαρμογή!


ΕΛΛΗΝ ΑΛΚΙΜΟΣ: ΛΥΚΟΣΟΥΡΑ: Η πόλη που καταρρίπτει τις ινδοευρωπαϊκές θεωρίες !\nΛΥΚΟΣΟΥΡΑ: Η πόλη που καταρρίπτει τις ινδοευρωπαϊκές θεωρίες !\nΗ Μεσόγειος, θεωρητικά δεν αποκλείεται να....\nυπήρξε το ενδιάμεσο της ενιαίας γης (Πανγαία - Παγγαία) και τόπος διάνοιξής της προς Λαυρασία και Γκοντβάνα που η δεύτερη δημιούργησε την Αφρική, υποτιθέμενο τόπο καταγωγής του πρώτου ανθρώπου. Και αν αυτός έχει ηλικία έως 3,5 εκατομ. χρόνια, όπως ισχυρίζονται κάποιοι ή μικρότερη, όπως και νάχει το πράγμα, το πλαίσιο της προϊστορίας του αρχίζει σε φάση υποχώρησης της πρόσφατης εποχής των παγετώνων (η οποία ως φαίνεται δεν τελείωσε ακόμα).\nΑναρτήθηκε από ΖΕΥΣ στις 10:19 π.μ.


Κριτικές επισκεπτών Χιονοδρομικού Κέντρου Mount Racey Resort - Yubari για σκι, διαμονή και χιόνι.\nΚριτικές Χιονοδρομικού Mount Racey Resort - Yubari\nΠατήστε εδώ για να υποβάλετε την κριτική σας για Mount Racey Resort - Yubari\nΑξιολογήσεις για Mount Racey Resort - Yubari\n(1) Περιστασιακά δέχεται αρκετό χιόνι για σκι, (2) είναι συχνά κλειστό λόγω έλλειψης χιονιού, (3) μερικές φορές πάσχει από έλλειψη χιονιού, (4) σπάνια πάσχει από έλλειψη χιονιού, (5) Mount Racey Resort - Yubari έχει εγγυημένο χιόνι ακόμα και στις χειρότερες σεζόν.\n(1) Οι πίστες είναι βαρετές και χωρίς ποικιλία, (3) οι πίστες προσφέρουν ποικιλία αλλά δεν είναι αρκετά εκτεταμένες για μια εβδομάδα, (5) Mount Racey Resort - Yubari έχει ποικίλια και ενδιαφέρουσες πίστες, συμπεριλαμβανομένων δασών και αλπικών περιοχών μεγάλου υψομέτρου.\n(1) Σε μία τουλάχιστον διανυκτέρευση, (2) απαιτεί μια ολόκληρη ημέρα, (3) απαιτεί περισσότερο από μισή μέρα – μπορεί να έχετε χρόνο για λίγες καταβάσεις (4) άφιξη μέχρι το μεσημέρι και σκι όλο το απόγευμα, (5) υπάρχει κύριο αεροδρόμιο μέσα σε μία ώρα από Mount Racey Resort - Yubari .\n(1) Δεν υπάρχουν λεωφορεία και ταξί για Mount Racey Resort - Yubari , (3) υπάρχουν αργά ή σπάνια λεωφορεία / τρένα που είναι διαθέσιμα, (5) είναι εύκολο να φτάσουμε στο θέρετρο με συχνά λεωφορεία / τρένα.\n(1) Χωρίς μέρη για διαμονή στο/κοντά στο Mount Racey Resort - Yubari , (3) λίγα σημεία διαμονής στο θέρετρο, (5) μεγάλη ποικιλία καταλυμάτων κατάλληλα για όλους τους προϋπολογισμούς.\n(1) Δεν υπάρχουν πολυτελή καταλύματα, (3) μόνο ένα ή δύο Πολυτελή Ξενοδοχεία γι αυτό κλείστε νωρίς, (5) διάφορα πολύ καλά Ξενοδοχεία σε Mount Racey Resort - Yubari .\n(1) δεν υπάρχουν υπηρεσίες φύλαξης παιδιών σε Mount Racey Resort - Yubari , (5) το θέρετρο έχει εξαιρετικές εγκαταστάσεις φροντίδας παιδιών, συμπεριλαμβανομένης τουλάχιστον έναν βρεφικό σταθμό σε λογικές τιμές.\n(1) Mount Racey Resort - Yubari βασίζεται εξ ολοκλήρου σε φυσικό χιόνι, (3) υπάρχουν μόνο λίγα κανόνια τεχνητής χιόνωσης, (5) υπάρχουν εγκαταστάσεις τεχνητής χιόνωσης σε όλες τις πίστες.\n(1) δεν υπάρχουν διαστρωτικά μηχανήματα για το χιόνι σε Mount Racey Resort - Yubari , (3) κατά καιρούς κάποιες πίστες αφήνονται άστρωτες και σε κακή κατάσταση, (5) όλες οι πίστες σε Mount Racey Resort - Yubari στρώνονται καθημερινά.\n(1) δεν υπάρχει πουθενά να κάνεις σκι, όταν έχει αέρα ή η ορατότητα είναι κακή και τα λιφτ συχνά κλείνουν, (3) υπάρχουν ορισμένες περιοχές με δένδρα για όταν υπάρχει κακή ορατότητα αλλά τα κυρίως λιφτ συχνά κλείνουν, (5) Mount Racey Resort - Yubari είναι ως επί το πλείστον σε δάσος όπου μπορείς να κάνεις σκι σε ημέρες με αέρα ή κακή ορατότητα, σπάνια κλειστά λιφτ.\n(1) Αν υπάρχουν ανεπαρκέις συνθήκες χιονόπτωσης σε Mount Racey Resort - Yubari, θα είναι ίδιες παντού στη περιοχή, (3) υπάρχουν καλές εναλλακτικές με λίγες ώρες οδήγηση, (5) άλλα μέρη με την ίδια κάρτα πρόσβασης με εξασφαλισμένες χιονοπτώσεις.\n(1) Mount Racey Resort - Yubari συνήθως έχει ανεπαρκείς συνθήκες χιονόπτωσης σε σύγκριση με άλλα θέρετρα στη περιοχή, (3) οι συνθήκες στην περιοχή είναι μέτριες (5) συνήθως έχει τις καλύτερες συνθήκες χιονόπτωσης στη περιοχή.\n(1) Το προσωπικό σε Mount Racey Resort - Yubari είναι αγενές ή δεν βοηθά, (5) Το προσωπικό των λιφτ στο Mount Racey Resort - Yubari είναι ευχάριστο, χαρούμενο και πρόθυμο να βοηθήσει.\n(1) Χωρίς μέτριας δυσκολίας ανάγλυφο εδάφους σε Mount Racey Resort - Yubari , (3) οι ενδιάμεσοι σκιέρ θα βαρεθούν μετά από λίγες ημέρες, (5) τεράστιες εκτάσεις πιστών.\n(1) Ούτε καν ενα τεχνητό άλμα σε Mount Racey Resort - Yubari , (3) μέσου μεγέθους πάρκο που φροντίζεται αρκετά καλά από το προσωπικό, (5) τεράστιο πάρκο και ιδιαιτέρως φροντισμένα pipes, άλματα και πίστες boardercross\n(1) Δεν υπάρχει πουθενά για cross-country σκι γύρω από Mount Racey Resort - Yubari , (3) υπάρχουν ορισμένες πίστες cross-country, (5) η περιοχή διαθέτει πολλές και καλά διατηρημένες cross-country πίστες.\n(1) Δεν υπάρχουν πίστες για έλκηθρα, (3) υπάρχουν πίστες για έλκυθρα που μένουν ανοιχτές αρκετά συχνά, (5) Mount Racey Resort - Yubari έχει μακριές και καλά διατηρημένες πίστες για έλκηθρα που είναι κατάλληλες για όλες τις ηλικίες.\n(1) Συνολικά, Mount Racey Resort - Yubari είναι ένα από τα πιο ακριβά χιονοδρομικά κέντρα στη χώρα και δεν αξίζει τα χρήματα, (3) συνολικά αντιπροσωπεύει μέση σχέση ποιότητας-τιμής, (5) συνολικά είναι το πιο οικονομικό χιονοδρομικό κέντρο της χώρας.\n(1) Συνολικά, Mount Racey Resort - Yubari είναι ένα από τα ακριβότερα χιονοδρομικά κέντρα του κόσμου, (3) συνολικά προσφέρει μέση σχέση ποιότητας-τιμής σε σύγκριση με χιονοδρομικά κέντρα άλλων χωρών, (5) σε διεθνές επίπεδο το θέρετρο προσφέρει εξαιρετική σχέση ποιότητας-τιμής.


Είδη Κομμωτηρίου> Βαφές Μαλλιών>Royal Pearlescence\nΜοντέρνες αποχρώσεις για πολυτονικά, ιριδίζοντα αποτελέσματα.\n2 Αποχρώσεις για Ξάνοιγμα & Χρώμα: Απαλό πολυτονικό ξάνοιγμα.\nΈως και 3 τόνους ξάνοιγμα σε βάσεις 6 & ανοιχτότερες.\n2 Μοντέρνες Αποχρώσεις: Πλούσια και έντονα χρωματικά αποτελέσματα.\nΓια βαφή στον ίδιο τόνο σε βάσεις 5 & ανοιχτότερες.\n4 Παστέλ Αποχρώσεις: Ζωηροί παστέλ τόνοι.\nΓια παστέλ χρωματικά αποτελέσματα σε βάσεις 9 & ανοιχτότερες.\nΜοντέρνες αποχρώσεις για πολυτονικά, ιριδίζοντα αποτελέσματα\n2 Μοντέρνες Αποχρώσεις: Πλούσια και έντονα χρωματικά αποτελέσματα. Για βαφή στον ίδιο τόνο σε βάσεις 5 & ανοιχτότερες.\n4 Παστέλ Αποχρώσεις: Ζωηροί παστέλ τόνοι. Για παστέλ χρωματικά αποτελέσματα σε βάσεις 9 & ανοιχτότερες.\nΓια πολυτονικά ιριδίζοντα αποτελέσματα σε ξανθές και καστανές βάσεις.\n2 Αποχρώσεις για Ξάνοιγμα & Χρώμα: Απαλό πολυτονικό ξάνοιγμα. Έως και 3 τόνους ξάνοιγμα σε βάσεις 6 & ανοιχτότερες.\nΜάρκα Κατασκευαστή Royal Pearlescence


Μάθε τα πάντα για Humble Games | Game20.gr\nGAME20.GR > Humble Games\nXbox Game Pass: Indie overdose με παιχνίδια της Humble Games\nΤο Xbox Game Pass μετατρέπεται στο νέο "σπίτι" των indie games. Όπως ανακοίνωσε η Humble Games, φέρνει 10 νέα παιχνίδια της στο Xbox Game Pass. Πρόκειται για τα Archvale, Bushiden, Chinatown Detective Agency, Dodgeball Academia (ήδη διαθέσιμο), Flynn: Son of Crimson, Midnight Fight Express, Next Space Rebels, Signalis, Unpacking και Unsighted. Δείτε σχετικό trailer και πείτε μας αν και ποια σας ενδιαφέρουν! Περισσότερα...\nTAGS:Humble Games, PC, Xbox Cloud Gaming, Xbox Game Pass, Xbox One, Xbox Series X\nΕυκαιρία να αποκτήσετε δωρεάν άλλο ένα παιχνίδι. Μιλάμε για το Tacoma της Fullbright (Gone Home), το οποίο είναι δωρεάν στο Humble Bundle μέχρι 24 Μαρτίου (το κατεβάζετε και το κρατάτε). To Tacoma είναι παιχνίδι εξερεύνησης και διαδραματίζεται σε έναν εγκαταλελειμμένο διαστημικό σταθμό στο φεγγάρι. Εξερευνάτε τον σταθμό και ελέγχετε τα augmented reality συστήματά του, με στόχο να ανακαλύψετε την αλήθεια για το τί συνέβη στο πλήρωμα και την ισχυρή τεχνητή νοημοσύνη που πρέπει να ανακτήσετε. Όπως και στο Gone Home, συλλέγετε πληροφορίες για την ιστορία από το περιβάλλον. Σας ενδιαφέρει; Περισσότερα...\nTAGS:Humble Games, PC, Tacoma\nTAGS:Humble Games, Nacon, Outcast: Second Contact, PC\nΑν σας ενδιαφέρει το σχετικά παλιό αλλά καλό RPG Shadowrun Returns, ευκαιρία να το αποκτήσετε. Το Shadowrun Returns Deluxe (περιλαμβάνει το βασικό παιχνίδι συν anthology και soundtrack) είναι διαθέσιμο δωρεάν στο Humble Store μέχρι και 23 Ιουνίου (το κατεβάζετε και το έχετε για πάντα). Θα ασχοληθείτε; Περισσότερα...\nTAGS:Humble Games, PC, Shadowrun Returns\nΤο χαριτωμένο A Hat in Time καταφτάνει στις κονσόλες. Όπως ανακοίνωσε η δημιουργός Gears for Breakfast, το A Hat in Time βγαίνει 6 Δεκεμβρίου για PS4 και Xbox One, μόνο ψηφιακό και με τιμή ≈30 ευρώ. Ως γνωστόν, το A Hat in Time είναι 3D platformer, εμπνευσμένο από κλασικά παιχνίδια του είδους όπως Super Mario 64, Banjo-Kazooie και Psychonauts. Αναλαμβάνετε το ρόλο της Hat Kid, η οποία ταξιδεύει σε πέντε διαφορετικούς ανοιχτούς κόσμους, με στόχο να προστατέψει το σύμπαν από τη σατανική Mustache Girl. Δείτε νέο τρέιλερ και πείτε μας αν σας ενδιαφέρει! Περισσότερα...\nΜα τί συμβαίνει τον τελευταίο καιρό με τα καπέλα; Αναφέρομαι φυσικά στο Super Mario Odyssey που μόλις κόσμισε με την παρουσία το χώρο τον 3D platformers και στο οποίο η χρήση του καπέλου του Mario έχει εξέχουσα θέση. Έτσι και στο A Hat in Time, το καπέλο, ή μάλλον τα καπέλα της γλυκύτατης, εκ πρώτης όψεως, Hat Kid, παίζουν πολύ μεγάλο ρόλο. Θα ήσασταν συγχωρεμένοι μάλιστα αν λέγατε ότι οι Δανοί της Gears for Breakfast αντιγράψανε την “μαμά Ninty” και την ιδέα της με τα καπέλα. Εκεί όμως θα κάνατε λάθος, γιατί η ιστορία του A Hat in Time ήδη πάει αρκετό καιρό. Τον Μάιο του 2013 παρακαλώ, ένα μικρό, νεοσύστατο στούντιο ξεκίνησε ένα Kickstarter για να αναπτύξει έναν τίτλο φόρο-τιμής στα platformers του Nintendo 64. Σχεδόν 300.000 δολάρια μετά (10 φορές πάνω από τον στόχο τους) και μετά από πολλές, πολλές καθυστερήσεις (στην αρχή λέγανε ότι θα κυκλοφορούσε αρχές του ‘14 και κοιτάξτε πού είμαστε), το A Hat in Time μας έφτασε επιτέλους, καλογυαλισμένο και ολόφρεσκο. Γιατί, όπως είχε πει και ο κύριος Miyamoto, ένα παιχνίδι που καθυστερεί τελικά είναι καλό, όμως ένα παιχνίδι που βγαίνει βιαστικά είναι κακό για πάντα. Περισσότερα...


Κορυφαίες 5 δωρεάν ιστοσελίδες για να αναζωογονήσουν τις εικόνες online - Διαδίκτυο Και Κοινωνική | Ιούλιος 2020\nΠώς να αλλάξετε τον παράγοντα χρήστη σε Safari, Chrome και Firefox\nΠώς να διορθώσετε το Google Play δεν θα μου επιτρέψει να εισέλθω σφάλμα\nΠώς να απενεργοποιήσετε το Auto-Lock στα Windows 10\nΠώς να χρησιμοποιήσετε το εργαλείο Data Filter στο MS Excel\nAndroid Μηνύματα vs Pulse SMS: Ποιο είναι το σωστό;\nΟι πιο αποτελεσματικές συντομεύσεις πληκτρολογίου Photoshop CS 6\nSamsung Galaxy C7 Pro: Οι πρώτες εντυπώσεις μας\nΠώς να πάρετε το iPhone σας από τη λειτουργία ανάκτησης\nΟι εικόνες είναι ελκυστικές και αυτό τους κάνει πιο ενδιαφέρουσες σε σχέση με το κείμενο. Τα χρώματα που φαίνονται στην εικόνα αυξάνουν τη γοητεία τους. Μερικές φορές, το χρώμα που υπάρχει σε μια φωτογραφία δεν ταιριάζει σε ολόκληρη την αύρα της εικόνας. Σε στιγμές όπως αυτές, μπορείτε να αναμορφώσετε τις εικόνες σας. Ευτυχώς, υπάρχουν αρκετές ιστοσελίδες που σας επιτρέπουν να αλλάξετε το χρώμα μιας εικόνας δωρεάν.\nΜπορεί να χρησιμοποιηθεί η αντικατάσταση του χρώματος σε μια εικόνα αλλάξτε τα χρώματα φόντου για προϊόντα. Μπορείτε επίσης να χρησιμοποιήσετε την ιδέα της επανασχηματισμού εικόνων για να αλλάξετε το χρώμα του ουρανού, τα ρούχα, τα μάτια και παρόμοια πράγματα.\nΈχουμε διαλέξει 5 ιστότοπους που σας επιτρέπουν να αντικαταστήσετε δωρεάν τα χρώματα στις φωτογραφίες σας. Ας τα ελέγξουμε.\nΕνα απο τα καλύτερα online συντάκτες φωτογραφιών, Ο Lunapic δεν απογοητεύει όταν πρόκειται να κάνει την εργασία της αντικατάστασης χρωμάτων στις εικόνες. Σας επιτρέπει να επιλέξετε το χρώμα στόχου κάνοντας κλικ σε αυτό στην εικόνα, πράγμα που καθιστά εύκολη τη συνολική εργασία. Μόλις δημιουργηθεί η τελική εικόνα, μπορείτε να προσαρμόσετε το κατώτατο όριο του χρώματος. Για αυτό, μπορείτε να χρησιμοποιήσετε αυτόν τον ιστότοπο για να αλλάξετε το χρώμα των ματιών.\nΓια να αλλάξετε το χρώμα μιας εικόνας χρησιμοποιώντας το Lunapic, ακολουθήστε τα εξής βήματα:\nΒήμα 1: Εκκινήστε τον ιστότοπο Lunapic.\nΕπισκεφθείτε τον Lunapic\nΒήμα 2: Κάντε κλικ στο Upload και επιλέξτε το αρχείο σας στην επόμενη οθόνη.\nΒήμα 3: Μόλις προσθέσετε μια εικόνα, κάντε κλικ στην επιλογή Ρύθμιση στην επάνω γραμμή εργαλείων ακολουθούμενη από την επιλογή Αντικατάσταση χρώματος.\nΒήμα 4: Επιλέξτε το χρώμα που θέλετε να προσθέσετε στην εικόνα σας από το πλαίσιο χρωμάτων δίπλα στο Νέο χρώμα.\nΒήμα 5: Στην εικόνα, κάντε κλικ στο χρώμα που θέλετε να αντικαταστήσετε με το χρώμα που επιλέξατε στο βήμα 4.\nΒήμα 6: Θα πάρετε την εικόνα σας με το αλλαγμένο χρώμα. Σε περίπτωση που θέλετε να προσαρμόσετε το κατώφλι του χρώματος, χρησιμοποιήστε το ρυθμιστικό στο επάνω μέρος. Τέλος, κάντε κλικ στην επιλογή Εφαρμογή χρώματος.\nΒήμα 7: Χρησιμοποιήστε το κουμπί Αποθήκευση στο κάτω μέρος για να κατεβάσετε την εικόνα στον υπολογιστή σας.\nΕάν θέλετε να παίξετε περισσότερο με την αντικατάσταση χρώματος, η Lunapic παρέχει πρόσθετες λειτουργίες όπως χρωματική απόχρωση, στίγματα χρωμάτων και κουτί χρώματος. Θα βρείτε όλα αυτά κάτω από την ρύθμιση.\nΔιαθέσιμη επιλογή χρώματος\nΠρόσθετα χαρακτηριστικά, όπως κουτί χρώματος και απόχρωση χρώματος\nΠώς να αλλάξετε το χρώμα φόντου μιας εικόνας σε λευκό χρησιμοποιώντας τον ηλεκτρονικό επεξεργαστή\nΣκεφτείτε οποιαδήποτε εργασία χειραγώγησης φωτογραφιών και η IMGonline θα είναι έτοιμη με τις δυνατότητές της, συμπεριλαμβανομένης της αντικατάστασης χρώματος. Όταν πρόκειται για την αλλαγή του χρώματος, αν και δεν προσφέρει ένα άμεσο εργαλείο για να επιλέξετε το χρώμα από την εικόνα, παρέχει πολλές επιλογές για το ίδιο. Μπορείτε είτε να επιλέξετε το πλησιέστερο χρώμα του ουράνιου τόξου, γράψτε σε μορφή hex, ή επιλέξτε από την παλέτα χρωμάτων. Οι ίδιες επιλογές είναι διαθέσιμες για το τελικό χρώμα.\nΔυστυχώς, δεν μπορείτε να κάνετε προεπισκόπηση ή να κάνετε αλλαγές στην εικόνα. Εάν τα τελικά χρώματα δεν είναι σύμφωνα με τις προτιμήσεις σας, θα πρέπει να ξεκινήσετε από το μηδέν και να ρυθμίσετε την ένταση και τις μεταβάσεις στην πρώτη σελίδα μόνο.\nΑκολουθούν τα βήματα για την αντικατάσταση του χρώματος από το IMGonline.\nΒήμα 1: Ανοίξτε τον ιστότοπο IMGonline.\nΕπισκεφθείτε το IMGonline\nΒήμα 2: Διαβάστε τις οδηγίες που παρέχονται στον ιστότοπο για να το καταλάβετε καλύτερα. Στη συνέχεια, μεταφορτώστε την εικόνα σας χρησιμοποιώντας το κουμπί Επιλογή αρχείου.\nΒήμα 3: Επιλέξτε τα χρώματα σας στο δεύτερο πλαίσιο και επιλέξτε τη μορφή εξόδου. Διατηρήστε άλλες επιλογές όπως είναι. Κάντε κλικ στο OK για να ξεκινήσετε τη διαδικασία.\nΒήμα 4: Δεν θα εμφανιστεί μια προεπισκόπηση. Κάντε κλικ στην επιλογή Άνοιγμα ή Λήψη επεξεργασμένης εικόνας για να την δείτε.\nΕδώ & rsquo; s το τελικό αποτέλεσμα:\nΔιαθέσιμο χρώμα Hex\nΗ παλαιότερη έκδοση του Pixlr υποστηρίζει την αντικατάσταση χρώματος. Παρέχει ένα ειδικό εργαλείο για αυτό που λειτουργεί καλά με αντικείμενα που έχουν ένα περίγραμμα. Αντί να επιλέξετε ένα χρώμα, πρέπει να βάψετε το νέο χρώμα στο υπάρχον χρώμα. Το εργαλείο ανιχνεύει το περίγραμμα διατηρώντας μόνο το χρώμα στο εσωτερικό του.\nΒήμα 1: Ξεκινήστε τον ιστότοπο Pixlr.\nΕπισκεφθείτε το Pixlr\nΣημείωση: Θα πρέπει να ενεργοποιήσετε την Java στο πρόγραμμα περιήγησης που χρησιμοποιείτε για να χρησιμοποιήσετε αυτόν τον ιστότοπο.\nΒήμα 2: Προσθέστε την εικόνα σας είτε από τον υπολογιστή σας είτε από μια διεύθυνση URL.\nΒήμα 3: Κάντε κλικ στο εργαλείο αντικατάστασης χρώματος από την αριστερή πλαϊνή μπάρα.\nΒήμα 4: Επιλέξτε το επιθυμητό χρώμα κάνοντας κλικ στο πλαίσιο χρώματος στο κάτω μέρος.\nΒήμα 5: Ξεκινήστε το βούρτσισμα της απαιτούμενης περιοχής. Μπορείτε να ρυθμίσετε το μέγεθος της βούρτσας και το επίπεδο ανοχής στο επάνω μέρος.\nΒήμα 6: Χρησιμοποιήστε το Αρχείο> Αποθήκευση για να πραγματοποιήσετε λήψη της εικόνας.\nΚαλή αναγνώριση περιγράμματος\nΧειροκίνητα πρέπει να χρωματίσετε την εικόνα\nΚάντε κλικ εδώ για να δείτε τη σελίδα άρθρων εφέ φωτογραφιών\n4. Πολλά εργαλεία\nΣε αντίθεση με τους ιστότοπους που αναφέρονται παραπάνω που σας επιτρέπουν να αλλάξετε ένα χρώμα, ο ιστότοπος Πολλοί Εργαλεία σάς επιτρέπει να αλλάξετε τον τόνο χρώματος ολόκληρης της εικόνας. Είναι ένας απλός ιστότοπος στον οποίο πρέπει να ανεβάσετε την εικόνα και να επιλέξετε το χρώμα. Μπορείτε να δοκιμάσετε διαφορετικά χρώματα πριν αποθηκεύσετε την τελική εικόνα. Επίσης, μπορείτε να αλλάξετε την αντίθεση της εικόνας.\nΕδώ & πώς να αλλάξετε το χρώμα:\nΒήμα 1: Εκκινήστε τον ιστότοπο Πολλοί εργαλεία.\nΕπισκεφτείτε πολλά εργαλεία\nΒήμα 2: Κάντε κλικ στο 'Επιλογή αρχείου' για να επιλέξετε την εικόνα.\nΒήμα 3: Μετακινηθείτε προς τα κάτω και επιλέξτε το χρώμα που θέλετε να εφαρμόσετε. Μπορείτε να ρυθμίσετε την αντίθεση και να επιλέξετε από τις λειτουργίες Duotone, Multiple και Screen.\nΒήμα 4: Κάντε κλικ στην επιλογή Λήψη για να αποθηκεύσετε την τελική εικόνα.\nΤα χρώματα φαίνονται πραγματικά στην τελική εικόνα\nΔεν είναι δυνατή η επιλογή χρώματος\nΜια άλλη ιστοσελίδα που σας επιτρέπει να αλλάξετε το χρώμα ολόκληρης της εικόνας είναι η Phixr. Είναι ενδιαφέρον ότι μπορείτε να επιλέξετε μια περιοχή για να αλλάξετε το χρώμα της. Δυστυχώς, ο ιστότοπος δεν παρέχει κατάλληλα εργαλεία επιλογής για ακριβή επιλογή. Παίρνετε μόνο μια ορθογώνια / τετράγωνη επιλογή.\nΕπιπλέον, δεν έχετε σωστό χρώμα για το τελικό χρώμα. Θα χρειαστεί να ρυθμίσετε διάφορους ρυθμιστές χρώματος για το τελικό χρώμα.\nΒήμα 1: Εκκινήστε τον ιστότοπο Phixr.\nΕπισκεφθείτε τον Phixr\nΒήμα 2: Κάντε κλικ στο κουμπί Έναρξη και μεταφορτώστε την εικόνα σας.\nμικρόΤΕΠ 3: Αν θέλετε να αλλάξετε τον τόνο χρώματος για ολόκληρη την εικόνα, κάντε κλικ στο εικονίδιο ισορροπίας χρώματος από την αριστερή πλαϊνή μπάρα. Ωστόσο, εάν θέλετε να επιλέξετε μια περιοχή, κρατήστε και σύρετε το κουμπί του ποντικιού για να σχεδιάσετε το απαιτούμενο πλαίσιο επιλογής. Στη συνέχεια, κάντε κλικ στο εικονίδιο ισορροπίας χρώματος.\nΒήμα 4: Από το αναδυόμενο παράθυρο ισορροπίας χρωμάτων, ρυθμίστε το χρώμα για το απαιτούμενο χρώμα. Τέλος, πατήστε το κουμπί Εκτέλεση στο κάτω μέρος.\nΒήμα 5: Κάντε λήψη της εικόνας χρησιμοποιώντας την επιλογή Λήψη / αποθήκευση στο κάτω μέρος. Εδώ μπορείτε να επιλέξετε τη μορφή στην οποία θέλετε να αποθηκεύσετε την εικόνα σας. Οι διαθέσιμες μορφές περιλαμβάνουν PNG, PDF, GIF και JPEG.\nΠεριοχή μπορεί να επιλεγεί\nΕρεθιστικό για χρήση\nΠολλαπλές λειτουργίες αποθήκευσης\nΤα καλύτερα 5 δωρεάν εργαλεία αφαίρεσης ιστορικού που μπορείτε να χρησιμοποιήσετε\nΚαι έχουμε περισσότερα\nΣε περίπτωση που επιθυμείτε συγκεκριμένα να αλλάξετε μόνο το φόντο μιας εικόνας, ένα ειδικό εργαλείο από το Βιβλιοθήκη Sodhana υπάρχει για αυτό. Ανιχνεύει αυτόματα το χρώμα φόντου, το οποίο στη συνέχεια μπορεί να αντικατασταθεί με νέο χρώμα.\nΟι προαναφερόμενοι ιστότοποι παρέχουν βασικές μεθόδους για την αντικατάσταση του χρώματος. Ωστόσο, εάν θέλετε να βάψετε βαθιά στον επαναμορφοποίηση των φωτογραφιών σας, θα πρέπει να προσπαθήσετε Photopea. Προσφέρει όλες τις λειτουργίες του Photoshop σε ένα πρόγραμμα περιήγησης. Τέλος, εάν θέλετε να δοκιμάσετε κάτι premium, ελέγξτε το χαρακτηριστικό ανάκαμψης BeFunky.\nΕπόμενο: Θέλετε να προσθέσετε συναισθήματα στις φωτογραφίες σας; Προσπαθήστε να προσθέσετε το emojis σε αυτό. Ελέγξτε τους ιστότοπους που σας επιτρέπουν να προσθέσετε emojis.\nΠώς να αυτοματοποιήσετε το CCleaner Clean Up του υπολογιστή σας Windows\n5 Εξαιρετικά χρήσιμα gadgets που υπάρχουν εξαιτίας της NASA\nΠώς να εγκαταστήσετε τα πρόσθετα στο Photoshop CC 2019\nΠώς να δημιουργήσετε αντίγραφα ασφαλείας για το Mac σας και να το κρατήσετε ασφαλές\nΠώς να υποβαθμίσετε το iOS 6 στο iOS 5 (μόνο τα iPhones Jailbroken)\nΠώς να αποθηκεύσετε αποτελεσματικά τη μνήμη RAM και να διαχειριστείτε πολλές καρτέλες στο Chrome\nΑποκτήστε το MIUI 9 στο τηλέφωνό σας Xiaomi πριν από όλους τους άλλους χωρίς ριζοβολία\nΠώς να αλλάξετε τα χρώματα μπαρ τίτλου στα Windows 10 χωρίς να κατεβάσετε τίποτα


Ο αγώνας που ήταν κυριολεκτικά ακατάλληλος για καρδιακούς\nΣτις 10 Ιουνίου 1995, στη Φλωρεντία, το ιταλικό ποδόσφαιρο έζησε ένα πραγματικό δράμα τόσο εντός όσο και εκτός αγωνιστικού χώρου.\nΜέχρι και πριν κάποια χρόνια, στο ιταλικό ποδόσφαιρο τα πράγματα ήταν εξαιρετικά απλά σε ό,τι αφορά τις ισοβαθμίες: Αγώνας μπαράζ. Είτε ήταν για τον τίτλο, είτε για έξοδο στην Ευρώπη, είτε για την παραμονή. Δεν μετρούσαν τα μεταξύ τους παιχνίδια, τα γκολ κλπ. Αν υπήρχε ισοβαθμία, γινόταν αγώνας μπαράζ. Το γεγονός, επομένως, ότι το 1994-95 οι Πάντοβα και Τζένοα θα έπρεπε να λύσουν έτσι τις διαφορές τους, «αποφασίζοντας» ποια θα παρέμενε στη Serie A και ποια θα υποβιβαζόταν, δεν ήταν κάτι πρωτόγνωρο. Ηταν, όμως, τέτοιο, αυτό που έγινε στο παιχνίδι.\nΣτο Αρτέμιο Φράνκι τη Φλωρεντίας, στις 10 Ιουνίου 1995, όλα ήταν έτοιμο για τον τελικό παραμονής. Αυτόν που άρχισε με την Πάντοβα, στην οποία αγωνιζόταν και η μορφή Αλέξις Λάλας, να προηγείται στο 19′ με γκολ του Βλάοβιτς. Γκολ στο οποίο απάντησε η Τζένοα δέκα λεπτά αργότερα με τον Σκούχραβι. Οι δύο ομάδες πήγαν στα αποδυτήρια με το σκορ στο 1-1 και αυτό δεν άλλαξε. Παρά τις εκατέρωθεν προσπάθειες, άλλο γκολ δεν μπήκε. Και δεν μπήκε ούτε στο έξτρα 30λεπτο της παράτασης. Για πρώτη -και μοναδική- φορά, επομένως, στο ιταλικό ποδόσφαιρο, η παραμονή θα κρινόταν στα πέναλτι.\nΗ παραμονή που ήταν πραγματικά θέμα ζωής και θανάτου…\n«Είναι η κορύφωση του δράματος για τη μάχη της παραμονής», ακούστηκε στην περιγραφή της ιταλικής τηλεόρασης πριν αρχίσουν τα πέναλτι. Δεν μπορούσε να φανταστεί κανείς εκείνη τη στιγμή ότι το δράμα θα ερχόταν λίγα λεπτά μετά… Η διαδικασία άρχισε με τον Φαν Σιπ, τον μέχρι πρότινος προπονητή της εθνικής Ελλάδας, να ευστοχεί: 1-0 για την Τζένοα. Και όταν ο Σπανιούλο, ο τερματοφύλακας των Ροσομπλού που έκανε θαύμαστα στα 120 λεπτά που είχαν προηγηθεί, απέκρουσε το πρώτο πέναλτι της Πάντοβα, αυτό του Φοντάνα, οι οπαδοί των Γενοβέζων άρχισαν τους πανηγυρισμούς.\nΟ Ρουότολο, αμέσως μετά, έκανε το 2-0 για τους Ροσομπλού, για να ακολουθήσει το 2-1 του Κουίτσι. Θα ακολουθήσει η απόκρουση του Μποναϊούτι στην εκτέλεση του Μαρκολίν και ο Περόνε θα κάνει το 2-2. Ο Μπορτολάτσι ευστοχεί για την Τζένοα (3-2), ο Βλάοβιτς το βάζει για την Πάντοβα (3-3) και αμέσως μετά ευστοχούν και οι Σκούχραβι (4-3) και Μπαλέρι (4-4). Τα πρώτα πέντε πέναλτι δεν ανέδειξαν νικητή, αλλά αυτό θα γινόταν αμέσως μετά… Ο Γκαλάντε σουτάρει άουτ για την Τζένοα και ο Κρέεκ ευστοχεί.\nΗ Πάντοβα πανηγυρίζει την παραμονή, οι Γενοβέζοι υποβιβάζονται και κάπου εκεί αρχίζει το αληθινό δράμα: Δύο οπαδοί της Τζένοα έχουν καταρρεύσει στις εξέδρες του Αρτέμιο Φράνκι, όπως καταρρέει ακόμη ένας μπροστά στην τηλεόρασή του. Ο 50χρονος Μίρκο Πιλότι, ο 42χρονος Ντομένικο Ρίσο και o 43χρονος Τζουζέπε Ταλμίνι φεύγουν από τη ζωή με καρδιακά επεισόδια… Ηταν η πρώτη φορά που η παραμονή στη Serie A κρίθηκε στα πέναλτι και ο απολογισμός ήταν δραματικός για το ιταλικό ποδόσφαιρο, την ώρα που οι παίκτες της Πάντοβα, χωρίς να γνωρίζουν τι είχε συμβεί, είχαν στήσει το πάρτι της ζωής τους…\nTags: Serie AΑφιερώματαΤζένοαPrimoΙταλικό ποδόσφαιρο


Sweeney Todd: Ο Φονικος Κουρεας της Οδου Φλιτ (2007)\nΟ Μπένζαμιν Μπάρκερ είναι ένας κουρέας που ζει ευτυχισμένος δίπλα στην πανέμορφη σύζυγό του και τη νεογέννητη κόρη του. Όμως, η ομορφιά της γυναίκας του τραβάει το ενδιαφέρον του δικαστή Τέρπιν. Έτσι, ο δικαστής στήνει μια ψεύτικη κατηγορία για τον Μπάρκερ και τον καταδικάζει σε φυλάκιση.\n15 χρόνια μετά, ο Μπένζαμιν επιστρέφει στο Λονδίνο για να πάρει εκδίκηση. Έχει αλλάξει πια το όνομά του σε Σουίνι Τοντ και γυρίζει στο παλιό του κουρείο πάνω από το μαγαζί στο οποίο η κα Λόβετ φτιάχνει τις κρεατόπιτές της. Η κα Λόβετ λέει στον Τοντ ότι η γυναίκα του ήπιε δηλητήριο, όταν ο δικαστής Τέρπιν την κακοποίησε σεξουαλικά.\nΑλλά όταν ένας ανταγωνιστής κουρέας, ο φανταχτερός και φαφλατάς Ιταλός Αντόλφο Πιρέλι, απειλεί να αποκαλύψει την αληθινή ταυτότητα του Σουίνι, ο Τοντ τον σκοτώνει κόβοντάς του το λαρύγγι. Μην ξέροντας τι να κάνει το πτώμα, η κα Λόβετ βλέπει σ αυτή την κρίσιμη κατάσταση μία πιθανή λύση για την επιχείρησή της που πηγαίνει από το κακό στο χειρότερο - και αποφασίζει να χρησιμοποιεί ανθρώπινο κρέας ως γέμιση στις κρεατόπιτές της.\nΟ Σουίνι ανακαλύπτει ότι ο δικαστής έχει στρέψει τις ερωτικές του βλέψεις προς την Τζοάνα, την έφηβη πλέον κόρη του Σουίνι, η οποία βρίσκεται υπό την κηδεμονία του Τέρπιν. Εν τω μεταξύ, οι πίτες της κας Λόβετ σύντομα γίνονται οι πιο γνωστές στο Λονδίνο, και καθώς η επιχείρησή της ανθίζει, αυτή ονειρεύεται μια ζωή πλάι στη θάλασσα με τον Σουίνι ως σύζυγό της, και το νεαρό προστατευόμενό της, τον πρώην βοηθό του Πιρέλι, τον Τόμπι, κοντά της ως υιοθετημένο γιο.\nΑλλά ο Σουίνι το μόνο που έχει στο μυαλό του είναι η εκδίκηση. Όποιο κι αν είναι το τίμημα\nΌσκαρ Καλιτεχνικής Διεύθυνσης 2008\nΥποψήφια για Όσκαρ Α' Ανδρικού Ρόλου 2008 (Johnny Depp)\nΥποψήφια για Όσκαρ Καλύτερων Κοστουμιών 2008 (Colleen Atwood)\nΤα καλύτερα μιούζικαλ - Οι καλύτερες ταινίες του 2007


10 λόγοι να κάνεις Πάσχα στην Καλαμάτα! (pics) - E-STAGE\nΗ Καλαμάτα διαθέτει όλα εκείνα τα στοιχεία που την κάνουν ιδανική πόλη για κάθε εποχή, για κάθε περίσταση, για κάθε σκοπό!\nΑρκετές φορές έχουμε εκθέσει τα συγκριτικά πλεονεκτήματα της περιοχής μας για το Καλοκαίρι και τον Χειμώνα, ή για τα Χριστούγεννα… Ας δούμε τώρα, λοιπόν, και για το Πάσχα! Γιατί κάποιος να κάνει Πάσχα στην Καλαμάτα;\nΟ σαϊτοπόλεμος είναι ένα από τα πιο παλιά πασχαλινά έθιμα στην Καλαμάτα και το έθιμο αυτό έχει τις απαρχές του στην επανάσταση του 1821 και αναβιώνει κάθε Κυριακή του Πάσχα. Οι διάφορες ομάδες που συμμετέχουν σε αυτόν, αποκαλούνται “Μπουλούκια». Κάθε ένα «Μπουλούκι» κατασκευάζει εκατό με εκατόν είκοσι σαΐτες, όπως συνηθίζεται. Οι σαΐτολόγοι αντιμετωπίζουν με ιδιαίτερο πάθος και ενθουσιασμό το συγκεκριμένο έθιμο και περιμένουν το σύνθημα για να αρχίσουν την… εκτόξευση!\nΤο Πάσχα, όπως και τα Χριστούγεννα, είναι συνδεδεμένα με αγορές και ψώνια. Λαμπάδες, τσουρέκια, αυγά, ρούχα, δώρα είναι «κάποιοι» από τους λόγους για τους οποίους η αγορά της Καλαμάτας μπορεί να καλύψει τις ανάγκες σας, προσφέροντας διάφορες επιλογές. Στην περιοχή μπορεί κανείς να βρει τοπικά προϊόντα, εδέσματα, φρούτα και λαχανικά, το καλύτερο ελαιόλαδο και τις πασίγνωστες ελιές Καλαμών, αρκεί να επισκεφθεί την Κεντρική Λαϊκή Αγορά της πόλης, αλλά και διάφορα μαγαζιά μέσα στην πόλη. Επίσης, μπορεί κάποιος κάνοντας μια βόλτα στον κεντρικό δρόμο της Καλαμάτας, την Αριστομένους, αλλά και στους γύρω δρόμους να κάνει τις αγορές του και να πάρει τα δώρα του, βρίσκοντας μεγάλη ποικιλία και διαλέγοντας αυτό που πραγματικά ζητά.\nΚαλαμάτα, Πάσχα, Πελοπόννησος\nΔίκη Λιγνάδη: Νέο επεισόδιο με τον Αλέξη Κούγια (video)\nΚ. Αποστολάκης: «Όταν μπήκε στη ζωή μου ο Ιησούς κατάλαβα πόσο ατελής είμαι» (video)\nΗ οικογένεια, Αντετοκούνμπο μιλά για την πρεμιέρα της ταινίας «Rise» (video)\nΤα αδέλφια, Αντετοκούνμπο και η μητέρα τους μιλούν για την ταινία «Rise» που αφορά τη ζωή τους και τα μηνύματα που θέλουν να περάσουν μέσα\nΑγγελική Νικολούλη: Με ζεϊμπέκικο «έκλεισε» τη σαιζόν (video)\nΜε τον καλύτερο τρόπο «έκλεισε» την τηλεοπτική σαιζόν της η Αγγελική Νικολούλη. Το καλοκαίρι έφτασε, η εθνική μας ντετέκτιβ θα κάνει τις διακοπές της και\nΡώμη: Τα ταξίδια δεν είναι πια αυτό που ήταν (video)\nΕγκλωβισμένοι από χθες στο αεροδρόμιο της Ρώμης παραμένουν 80 επιβάτες που περιμένουν να επιστρέψουν στην Θεσσαλονίκη. Η πτήση ακυρώθηκε, λόγω φωτιάς που ξέσπασε σε κάμπινγκ\nΗ Μαίρη Συνατσάκη και οι «κακίες» (video)\nΣτην παράσταση του «Mamma Mia» πέτυχαν την Μαίρη Συνατσάκη οι δημοσιογράφοι κι εκείνη απάντησε στις ερωτήσεις τους. Η Μαίρη αποκάλυψε το σχόλιο που την ενόχλησε


Ο Αγρότης που Πήρε στο χέρι του φραγκόσυκο και το’ κανε χρυσάφι - XIROMERO PRESS - XIROMEROPRESS.GR\nΑρχική ΑΓΡΟΤΙΚΑ-ΚΤΗΝΟΤΡΟΦΙΚΑ ΝΕΑ Ο Αγρότης που Πήρε στο χέρι του φραγκόσυκο και το’ κανε χρυσάφι\nΟ Αγρότης που Πήρε στο χέρι του φραγκόσυκο και το’ κανε χρυσάφι\nΤαυτόχρονα ο κ. Γρηγορίου είναι ένας πολύ δυναμικός και συνειδητοποιημένος πολίτης, εάν λάβει κανείς υπόψη πως έκανε την παρέμβασή του βάζοντας μία φορά υποψηφιότητα για την προεδρία της Δημοκρατίας.\nΉταν επίσης ένας από αυτούς που άσκησαν σοβαρές πιέσεις φυτεύοντας μια έκταση με κλωστική κάνναβη στην προσπάθεια νομιμοποίησής της και εκμετάλλευσής της και στην Κύπρο για την παραγωγή προϊόντων. Ένας αγώνας με αίσιο τέλος.\nΕλεύθερη η καλλιέργεια κλωστικής και ιατρικής κάνναβης και στην Ελλάδα\nΦέτος δεν σκοπεύει να θέσει υποψηφιότητα: “Προτιμώ να ασχολούμαι με τα φυτά που τα αγαπώ και με αγαπούν παρά με ανεγκέφαλους”, μας λέει.\nΤο τελευταίο του επίτευγμα είναι πως έχει μετατρέψει μια περιοχή άγονης γης στη νεκρή ζώνη δίπλα από το κατεχόμενο χωριό του, την Αυλώνα, κοντά στην Περιστερώνα, σε έναν τεράστιο κήπο με φραγκοσυκιές, το κακτοειδές πολύκλαδο φυτό που στην Κύπρο ονομάζουμε παπουτσοσυκιά.\nΈνας κήπος ο οποίος εξελίσσεται σε μια μεγάλη επιχείρηση που βγάζει φραγκόσυκα σχεδόν ολόχρονα στην κυπριακή αγορά, ενώ βρίσκεται στη διερεύνηση παραγωγής προϊόντων με βάση το φραγκόσυκο, όπως το λάδι και ο φυσικός χυμός.\nΓια τον Σόλων Γρηγορίου η ιστορία με τις φραγκοσυκιές ξεκίνησε πριν καμιά δεκαπενταριά χρόνια. Αγρότης στην περιοχή της Αυλώνας δυσανασχετούσε με τα προβλήματα που προκαλούσαν οι Τούρκοι βοσκοί που περνούσαν από τα κατεχόμενα στη νεκρή ζώνη και λυμαίνονταν τα ακαλλιέργητα κι εγκαταλελειμμένα χωράφια.\nΗ πρώτη του σκέψη ήταν να φυτέψει κάτι για να ανακόψει τους Τούρκους βοσκούς που προκαλούσαν ζημιές στα περιβόλια και τα μποστάνια της περιοχής. Κι αυτό το κάτι ήταν οι παπουτσοσυκιές, ένας δεντρόμορφος κάκτος με αγκάθια που λογικό είναι λόγω της φύσης του να απωθεί…\nΖήτησε τη μίσθωση του κρατικού τεμαχίου εντός της νεκρής ζώνης που συνορεύει με τα κατεχόμενα και άρχισε να φυτεύει παπουτσοσυκιές…\n“Πρώτα φύτεψα 20 δεκάρια. 1.200 δέντρα. Ζήτησα άδεια από τους ιδιοκτήτες γης της περιοχής και έκοψα φύλλα παπουτσοσυκιών. Πολύ ευχαρίστως, μου είπαν, αφού η φραγκοσυκιά θεωρείτο ως το τελευταίο φυτό πάνω στη γη από τον κόσμο μας.\nΤώρα άρχισαν να αντιλαμβάνονται την αξία της φραγκοσυκιάς, τώρα ενδιαφέρθηκε και το κράτος για την καλλιέργειά της, βλέποντας ότι εγώ μπόρεσα να παράξω εκτός εποχής παπουτσόσυκο κι άρχισαν κι άλλοι να με μιμούνται”.\n“Αφού τις φυτέψαμε, τότε άρχισα να σκέφτομαι πώς να τις αξιοποιήσω οικονομικά και άρχισα να μελετώ διάφορες χώρες που έχουν παπουτσόσυκα”…\nΣήμερα έχει 40 χιλιάδες φραγκοσυκιές κι έχει πολλαπλασιάσει τη φυτεία του από τα 20 δεκάρια στα 500! Η παραγωγή ξεκίνησε τον τρίτο χρόνο, πριν από έξι-επτά χρόνια, αλλά η εκμετάλλευση τα τελευταία ένα με δύο χρόνια.\n10 μήνες τον χρόνο παραγωγή\nΟι φραγκοσυκιές του κ. Γρηγορίου παράγουν φρούτο περισσότερο από δυο φορές τον χρόνο. Αυτό είναι και η πρώτη του επιτυχία. Ζητάμε να μάθουμε πώς και γιατί κάνουν δυο και τρεις φορές καρπό. “Πρώτα επειδή τις αγαπώ, δεύτερο επειδή μιλώ μαζί τους και τρίτο επειδή με αγαπούν και αυτές που τις περιποιούμαι”, λέει χαριτολογώντας.\n“Όταν συμπληρωθεί όλος ο κύκλος της εργασίας, τότε θα κάνουμε σεμινάρια και θα πούμε του κόσμου τι πρέπει να κάνει για να παράγει κι αυτός. Μέχρι τότε είναι δικό μου μυστικό, δικό μου εύρημα, είμαι ο μοναδικός, όχι στην Κύπρο, στον κόσμο που παράγει δέκα μήνες τον χρόνο παπουτσόσυκα και προσπαθώ τώρα να πετύχω το πλέον ακατόρθωτο να έχω 12 μήνες τον χρόνο να τα κόβω από τα δέντρα, όχι να τα έχω στο ψυγείο”.\nΑντιλαμβανόμαστε ότι το μυστικό έχει κάτι να κάνει με το πότισμα.\n“Στην Κύπρο”, μας λέει, “υπάρχει η αντίληψη ότι η φραγκοσυκιά είναι άνυδρο φυτό. Αυτό είναι μεγάλο λάθος. Αν θέλεις να σου αποδώσει τέσσερις εβδομάδες δεν την ποτίζεις. Υποφέρει τα μέγιστα, μαραίνεται, κάνει μια καρποφορία και μετά ξανά μαραίνεται και υποφέρει και περιμένει εναγωνίως τις βροχές, αν έρθουν. Εγώ χρησιμοποιώ πολύ νερό. Θέλει πολύ νερό η φραγκοσυκιά”.\nΤα φραγκόσυκα του κ. Γρηγορίου μπορεί κανείς να τα βρει στα σουπερμάρκετ κι εκτός εποχής, όπως λέει κι ο ίδιος. Καθαρισμένα ή όχι. Η τιμή πώλησής τους είναι αρκετά ψηλή, όχι εξ υπαιτιότητας του ιδίου, όπως αναφέρει, αλλά των λιανέμπορων, κάτι που περιορίζει τη ζήτηση, όπως εκτιμά, αν και είναι ικανοποιημένος από τη διείσδυση στην αγορά σε αυτή τη φάση.\nΟ ίδιος πωλεί 2 ευρώ το κιλό τα ακαθάριστα στις υπεραγορές και αυτές βάζουν άλλα τόσα για το κέρδος τους. Πουλά όμως και καθαρισμένα, τα οποία συσκευάζει ο ίδιος στο μικρό συσκευαστήριο που διαθέτει.\nΌπως μας έδειξε, τα φραγκόσυκα πλένονται, φεύγουν τα αγκάθια τους, καθαρίζονται και συσκευάζονται. Αυτά πωλούνται σε δισκάκια των 550-600 γραμμαρίων στην υπεραγορά 3,5 ευρώ το κιλό, δηλαδή γύρω στα 6 ευρώ το κιλό, τιμή που θεωρεί υψηλή, δεδομένου ότι η χονδρική είναι στα 2,5 ευρώ.\n“Μα είναι πολλά λεφτά… ποιο άλλο φρούτο είναι 6 ευρώ το κιλό; Ο κόσμος που μπορεί να διαθέσει αυτά τα λεφτά είναι λίγος”. Παρ’ όλα αυτά κάθε χρόνο διαθέτει 100 τόνους φραγκόσυκου στην αγορά. Ουσιαστικά ανταγωνιστές δεν υπάρχουν, αφού οι άλλοι διαθέτουν φραγκόσυκα μόνο για 4-5 εβδομάδες τον χρόνο.\nΑπό χρόνου νέες επενδύσεις: Χυμός και λάδι φραγκοσοσυκιάς\nΓια την ώρα όσα έσοδα έχει επιχείρηση επιστρέφουν πίσω ως επένδυση, γιατί πολλά από τα δέντρα είναι ακόμη μικρά και δεν έχουν μπει στην παραγωγή. Όπως υπολογίζει ο κ. Γρηγορίου, η φυτεία αυτή σε δύο χρόνια θα είναι μια αρκετά μεγάλη επιχείρηση…\nΉδη έχει κάνει τις έρευνές του και προχωρεί με μία αρχική επένδυση των 200 χιλιάδων ευρώ. Σχετική αίτηση χρηματοδότησης έχει υποβάλει στο πλαίσιο των σχεδίων ενίσχυσης μικρομεσαίων επιχειρήσεων.\n“Είναι πάρα πολλά πράγματα που μπορούμε να εκμεταλλευτούμε μέσα από αυτή τη φυτεία. Μπορούμε από τον σπόρο, για παράδειγμα, να βγάλουμε λάδι. Έχουμε κάνει έρευνα και τώρα βγάζουμε λίγο λάδι καθώς δεν έχουμε τα κατάλληλα μηχανήματα για να μπούμε σε μεγάλες παραγωγές. Όταν όμως ξεκινήσουμε με τη χυμοποίηση των φραγκόσυκων, αυτόματα θα έχουμε και το κουκούτσι το οποίο θα μας αποφέρει το λάδι. Ενώ τώρα κάνουμε χειρονακτικά αυτή την εργασία”…\n“Αυτή τη στιγμή περιμένω από το Υπουργείο Εμπορίου την έγκριση της επιδότησης για να ξεκινήσω από του χρόνου την παραγωγή χυμού”. Ο στόχος του κ. Γρηγορίου δεν είναι τόσο η μικρή τοπική αγορά. “Υπάρχει μια μεγάλη αγορά στη Ρωσία αλλά και παγκόσμια. Ο κόσμος γνωρίζει την αξία του χυμού του παπουτσόσυκου. Υπολογίζω πως όταν καταφέρουμε να ξεκινήσουμε εδώ θα έχουμε πάνω από 100 άτομα για να δουλεύουν και δεν θα είναι ούτε αρκετά”…\nΈνα super food\nΤα φραγκόσυκα είναι πλούσια σε φυτικές ίνες, τόσο σε αδιάλυτες όσο και σε διαλυτές (πηκτίνη). Μία μερίδα φραγκόσυκου καλύπτει το 14% της συνιστώμενης ημερήσιας πρόσληψης φυτικών ινών για τους άνδρες και το 21% για τις γυναίκες. Ως γνωστόν, οι φυτικές ίνες βοηθούν στην καλή λειτουργία του πεπτικού συστήματος και στην καταπολέμηση της δυσκοιλιότητας, καθώς και στην πρόληψη κάποιων χρόνιων νοσημάτων.\nΕπιπρόσθετα, ο καρπός της φραγκοσυκιάς είναι πλούσιος σε βιταμίνη C, καθώς ένα φλιτζάνι φραγκόσυκου καλύπτει το 35% της συνιστώμενης ημερήσιας πρόσληψης σε βιταμίνη C, που διαθέτει ισχυρή αντιοξειδωτική δράση και παίζει σημαντικό ρόλο σε πολλές λειτουργίες του ανθρώπινου οργανισμού.\nΌμως, επειδή η συγκεκριμένη βιταμίνη αλλοιώνεται γρήγορα, καλό είναι να αποθηκεύονται τα φρούτα σε σκοτεινό και δροσερό μέρος και να αποφλοιώνονται πριν από την κατανάλωσή τους. Όσον αφορά τα μεταλλικά στοιχεία, τα φραγκόσυκα έχουν καλή περιεκτικότητα σε ασβέστιο, μαγνήσιο, κάλιο και χαλκό.\nΠροηγούμενο άρθροΝταλικιέρης περιγράφει προσπέραση και ζημιά !ΑΠΙΣΤΕΥΤΟ ΓΕΛΙΟ!\nΕπόμενο άρθροΤο πιο απίστευτο ατύχημα που έχει συμβεί ποτέ στον κόσμο με τρακτέρ


Βιασμός 8χρονης στη Ρόδο - Γιατί κλήθηκε για κατάθεση ο παππούς της ανήλικης. Οι απαντήσεις που έδωσε - nassosblog.gr\n14.8k Views by nassosblog 16 Οκτωβρίου, 2021, 2:00 μμ inNews\nΣύμφωνα με την ιστοσελίδα dimokratiki, o παππούς της 8χρονης, κατόπιν παραγγελίας της Εισαγγελέως Πλημμελειοδικών Ρόδου, έδωσε ανωμοτί κατάθεση, ως ύποπτος για κατηγορούμενος.\nΚαθίσταται σαφές ότι δεν θα υπάρξει σαφής ένδειξη έως τα μέσα της προσεχούς εβδομάδας\nΒιασμός 8χρονης στη Ρόδο – Θρίλερ δίχως τέλος. Είχε συνεργό η 50χρονη «θεία»\nΗ viral φωτογραφία της 50αρας! – Ατύχημα με μίνι φούστα για πασίγνωστη Ελληνίδα


H ρύθμιση των χρηματοπιστωτικών συναλλαγών υψηλής ταχύτητας στην ΕΕ – Μέρος δεύτερο: η πολιτική διαδικασία | Γκράνμα\nH ρύθμιση των χρηματοπιστωτικών συναλλαγών υψηλής ταχύτητας στην ΕΕ – Μέρος δεύτερο: η πολιτική διαδικασία\nΑναδημοσίυεση από τη Λεύγα #13 (Φεβρουάριος)\nΗ 6η Μαΐου 2010 ήταν μία από τις κορυφαίες στιγμές πανικού της Ευρωζώνης με επίκεντρο την ελληνική κρίση χρέους. Την επομένη μιας γιγαντιαίας αλλά και επεισοδιακής διαδήλωσης στην Αθήνα, η δυσπιστία για τη δυνατότητα επιβολής των προγραμμάτων λιτότητας βασίλευε. Το ευρώ έπεφτε ραγδαία και μαζί του και η αξία των κρατικών ομολόγων, όχι μόνο των ευρωπαϊκών, αλλά και των αμερικανικών. Μέσα σε αυτή την κατάσταση, τα αλγοριθμικά συστήματα των μεγαλοεπενδυτών στο χρηματιστήριο της Νέας Υόρκης (NYSE) άρχισαν να δίνουν μαζικές εντολές πωλήσεων, προκαλώντας έτσι πτώση του δείκτη DowJones κατά 9,2% μέσα σε δέκα λεπτά. Επρόκειτο για τη μεγαλύτερη πτώση σε τόσο σύντομο χρονικό διάστημα στην ιστορία και έμεινε γνώστη ως «flash-crash». Το επεισόδιο αυτό ήταν ένα μόνο παράδειγμα από μια σειρά αποφάσεις και δυσλειτουργίες των πληροφοριακών συστημάτων συναλλαγών υψηλής συχνότητας που απείλησαν τη σταθερότητα ολόκληρου του χρηματοπιστωτικού συστήματος.\nΆλλο παράδειγμα ήταν η 22 η Αυγούστου 2013, όταν στη μέση της ημέρας συναλλαγών στο Nasdaq (το άλλο μεγάλο χρηματιστήριο της Νέας Υόρκης), έγινε αντιληπτό ότι οι προσφορές αγορών είχαν σταματήσει να καταγράφονται στο κεντρικό λογισμικό. Για τρεις ώρες οι συναλλαγές βασικά σταμάτησαν (http://www.lemonde.fr/argent/article/2013/08/23/les-cotations-sur-le-nasdaq-suspendues-3-heures-jeudi_3465317_1657007.html). Μετά από λίγο καιρό, εντοπίστηκε πως το πρόβλημα οφειλόταν στο ότι το πληροφοριακό σύστημα του Nasdaq που διαχειριζόταν τις συνδέσεις με τα άλλα χρηματιστήρια είχε καταρρεύσει, εξαιτίας μια επίθεσης 26 χιλιάδων εντολών ανά δευτερόλεπτο και θύρα, που στάλθηκαν από το NYSE. Σε μια κανονική μέρα του Αυγούστου, το NYSE δεν έστελνε πάνω από χίλιες εντολές ανά δευτερόλεπτο και θύρα. Επρόκειτο λοιπόν ξεκάθαρα για μια επιχείρηση αποσταθεροποίησης του ανταγωνιστή του NYSE. To Nasdaq αναγκάστηκε να παραδεχτεί ότι το λογισμικό του ήταν ανεπαρκές, αφού δεν μπορούσε να διαχειριστεί μια ασυνήθιστηροή εντολών (http://www.lemonde.fr/economie/article/2013/08/30/un-logiciel-defaillant-a-l-origine-de-la-panne-du-nasdaq_3469012_3234.html). Το επεισόδιο αυτό δείχνει τις συνέπειες του σκληρού ανταγωνισμού ανάμεσα στα διαφορετικά χρηματιστήρια και τις άλλες πλατφόρμες συναλλαγών για την προσέλκυση επενδυτών.\nΠέρα λοιπόν από τη γενικότερη οικονομική κρίση, οι διάφορες περιπτώσεις κραχ και βλαβών στα αλγοριθμικά συστήματα (1) παρακίνησαν την Κομισιόν να ξεκινήσει μια «δημόσια συζήτηση» σχετικά με τους ενδεχόμενους περιορισμούς που θα έπρεπε να επιβληθούν στις συναλλαγές υψηλής ταχύτητας (βλ. ερωτήματα 13-20 στο http://ec.europa.eu/internal_market/consultations/docs/2010/mifid/consultation_paper_en.pdf).\nΔεν επρόκειτο για μια αμφισβήτηση του μοντέλου λειτουργίας των χρηματαγορών, αλλά για εξέταση της χρησιμότητας κάποιων μέτρων πρόνοιας. Θα έπρεπε για παράδειγμα να υπάρχουν κάποιοι «διακόπτες» που να σταματούν αυτόματα τις συναλλαγές όταν εντοπίζεται μια εντολή που συνιστά κίνδυνο για τη σταθερότητα της πλατφόρμας συναλλαγών; Θα έπρεπε να υπάρχει μία ελάχιστη περίοδος ισχύος των εντολών (π.χ. 500 χιλιοστά του δευτερολέπτου), κατά τη διάρκεια της οποίας να απαγορεύεται η τροποποίηση ή ακύρωση των εντολών, έτσι ώστε να επιβραδυνθούν κάπως οι συναλλαγές; Έστω και τέτοια ρυθμιστικά μέτρα έρχονταν σε σύγκρουση με τα συμφέροντα των «θεσμικών» επενδυτών και όσων κατέχουν πλατφόρμες συναλλαγών, οι οποίοι επωφελούνται πλήρως από το χαλαρό πλαίσιο που καθιέρωσε η οδηγία MiFID I, που υιοθετήθηκε το 2004 και τέθηκε σε εφαρμογή το 2007.\n«Διακόπτες ασφαλείας; Εντάξει, άλλα λίγο»\nΚαμία σχεδόν ομάδα συμφερόντων από αυτές που συμμετείχαν στον διάλογο που άνοιξε η Κομισιόν δεν τόλμησε να αντιταχθεί ανοιχτά στην εισαγωγή στη νομοθεσία της υποχρέωσης των χρηματιστηρίων να μπορούν να διακόπτουν προσωρινά την αγοραπωλησία ενός χρηματοοικονομικού προϊόντος (μετοχής, future ή swap) σε περίπτωση έντονης διακύμανσης της τιμής του. Χωρίς αμφιβολία, αυτό οφείλεται στο ότι πολλά χρηματιστήρια είχαν ήδη εισαγάγει τέτοιους μηχανισμούς με δική τους πρωτοβουλία, όπως π.χ. το London Stock Exchange (LSE) του Λονδίνου και η Deutsche Börse της Φραγκφούρτης. Τα διάφορα λόμπι όμως συγκρούστηκαν σχετικά με το ποιο μοντέλο θα ακολουθούσε η ευρωπαϊκή νομοθεσία. Μόνο, το ιαπωνικο-αμερικανικό Chi-X Europe εναντιώθηκε ανοιχτά σε οποιαδήποτε νομική υποχρέωση για ύπαρξη «διακοπτών».\nΗ Deutsche Börse πρόβαλε το δικό της μοντέλο «διακόπτη», σύμφωνα με το οποίο οι συναλλασσόμενοι θα είχαν, κατά τη διάρκεια της διακοπής, την επιλογή είτε να τροποποιήσουν την τιμή είτε να ακυρώσουν τελείως την εντολή συναλλαγής. Ήταν υπέρ της ύπαρξης συγκεκριμένων σταθερών ορίων. Το βρετανικό LSE, από την άλλη προτιμά μεταβλητά ή αλλιώς «δυναμικά» όρια, που αλλάζουν ανάλογα με τις συνθήκες. Λόμπι όπως η Association of Financial Markets in Europe (AFME) που εκπροσωπεί τις μεγάλες επενδυτικές τράπεζες και άλλους θεσμικούς ενδιάμεσους ή η Futures and Options Association (FOA), που εκπροσωπεί τόσο τράπεζες όσο και ενεργειακές εταιρείες, υποστήριξαν ένα μοντέλο πιο κοντά σε αυτό του LSE. Η πανίσχυρη αλλά και εμπλεκόμενη σε διάφορα σκάνδαλα JP Morgan (http://www.usatoday.com/story/opinion/2013/10/22/jpmorgan-chase-13-billion-settlement-london-whale-editorials-debates/3157049/) πρότεινε οι διακόπτες να καθορίζονται με βάση τη φύση του κάθε προϊόντος (και όχι κάθε κατηγορίας προϊόντων), αλλά και το προφίλ του κάθε επενδυτή που συναλλάσσεται. Μόνο το χρηματιστήριο NYSE-Euronext ζήτησε να επιβληθούν οι ίδιοι ακριβώς κανόνες για όλες τις πλατφόρμες συναλλαγών, λέγοντας ότι οποιαδήποτε παρέκκλιση θα οδηγήσει σε κραχ παρόμοια με αυτό που συνέβη το 2010 στο μητρικό του χρηματιστήριο της Νέας Υόρκης. Στη νομοθετική της πρόταση, η Κομισιόν έκανε τη χάρη των λόμπι που ήταν υπέρ της λιγότερο λεπτομερούς ρύθμισης, προτείνοντας μια περιορισμένη επιβολή διακοπτών στο εσωτερικκάθε χρηματιστηρίου και καθόλου στις υπόλοιπες πλατφόρμες. Η Κομισιόν πρότεινε να υπάρχουν όρια μεγέθους και τιμών των προϊόντων, αλλά δεν διευκρίνισε πουθενά αν αυτά θα πρέπει να είναι «στατικά» ή «δυναμικά». Τη «λεπτομέρεια» αυτή την άφησε να καθοριστεί αργότερα μέσω «κατ’ εξουσιοδότηση πράξεων» από την ίδια (http://goo.gl/JDe3iA).\nΌταν ξεκινούσε η διαδικασία αναθεώρησης της οδηγίας MiFID, έγινε ξεκάθαρο για τις μεγαλύτερες εταιρείες που εκτελούσαν συναλλαγές σε υψηλή συχνότητα με ίδια κεφάλαια (IMC, Optiver, Flow Traders κ.ά.) ότι τους χρειαζόταν μια ξεχωριστή λομπίστικη οντότητα για την ΕΕ. Απέκτησαν έτσι το 2011 σχετική αυτονομία από τη βασικά αμερικανική Futures Industry Association, δημιουργώντας την European Principal Trader Association. Σχετικά με τους «διακόπτες» συναλλαγών υποστήριξαν τη νομοθετική πρόταση της Κομισιόν (Τοποθέτηση FIA-EPTA για την αναθεώρηση της MiFID, Μάιος 2012).\nΗ συζήτηση στο Ευρωπαϊκό Κοινοβούλιο Η πρόταση της Κομισιόν υπεβλήθη στο Ευρωπαϊκό Κοινοβούλιο που κάνει τροπολογίες και στη συνέχεια τις διαπραγματεύεται με το Συμβούλιο των υπουργών για να προκύψει η τελική αναθεωρημένη οδηγία. Οι τροπολογίες που κατατέθηκαν από τους ευρωβουλευτές μάς επιτρέπουν να σκιαγραφήσουμε τις διαφορετικές πολιτικοοικονομικές συμμαχίες που συγκροτήθηκαν ανάμεσα σε κλάδους της χρηματοπιστωτικής βιομηχανίας, κόμματα και τμήματα της γραφειοκρατίας.\nΗ θέση του NYSE-Euronext, π.χ., για αυστηρή οριζόντια ρύθμιση στηρίχτηκε από το Πράσινους και τους Σοσιαλδημοκράτες. Στο αντίθετο «άκρο» και στο πλευρό του London Stock Exchange βρέθηκαν η ξεχωριστή πολιτική ομάδα που συγκροτούν οι Βρετανοί συντηρητικοί μαζί με Ανατολικο-ευρωπαίους δεξιούς αντιφεντεραλιστές (ECR). Στο ίδιο στρατόπεδο με το ECR ήταν και η πολιτική ομάδα των φιλελευθέρων (ALDE). Ο Σουηδός φιλελεύθερος Όλε Σμιτ φιλοξένησε –δύο μέρες πριν τη λήξη της διορίας για την υποβολή τροπολογιών– δημόσια ακρόαση στο Κοινοβούλιο με τα δύο βασικά λόμπι επενδυτών υψηλής συχνότητας, τη FOA και τη FIA-EPTA (http://goo.gl/tmHlwe). Το μπλοκ αυτό προσπάθησε να σχετικοποιήσει όσο γινόταν την εφαρμογή των διακοπτών, καταθέτοντας ως τροπολογία την ιδέα της JP Morgan να εξετάζεται για κάθε διακοπή χωριστά η φύση του κάθε προϊόντος και το προφίλ του κάθε επενδυτή.\nΕισηγητής του Ευρωπαϊκού Κοινοβουλίου για την αναθεώρηση της MiFID ορίστηκε ο Βαυαρός χριστιανοδημοκράτης Μάρκους Φέρμπερ, ο οποίος έπαιξε το ρόλο του «βάλτου» (του κέντρου) στη συζήτηση. Τάχθηκε κατά της αυτόματης διακοπής σε όλα τα χρηματιστήρια, αν ένας διακόπτης ενεργοποιηθεί σε ένα από αυτά, και υπέρ της απλής ενημέρωσής τους. Αρχικά, δέχθηκε ότι για την ενεργοποίηση πρέπει να λαμβάνεται υπόψη η φύση του προϊόντος, αλλά όχι του επενδυτή. Στο βρετανικό μοντέλο, ο διακόπτης ενεργοποιείται πιο δύσκολα, αλλά αν ενεργοποιηθεί, είναι βέβαιη η ακύρωση της εντολής και δεν είναι δυνατή η τροποποίησή της, όπως στο χρηματιστήριο της Φραγκφούρτης (Deutche Börse).\nΤελικά βρέθηκε ένας συμβιβασμός ανάμεσα στους Γερμανούς «ordoliberals» και τους Βρετανούς, Σουηδούς κ.λπ. «υπερφιλελεύθερους»: οι πρώτοι δέχτηκαν να λαμβάνεται υπόψη και το προφίλ των εμπλεκόμενων επενδυτών κατά τον σχεδιασμό του διακόπτη συναλλαγών, κι οι δεύτεροι να κρατηθεί ανοιχτή η δυνατότητα τροποποίησης των συναλλαγών που έχουν διακοπεί. Ο συμβιβασμός αυτός και η συμμαχία ανάμεσα στα δύο αυτά μπλοκ (Deutsche Börse, Ευρωπαϊκό Λαϊκό Κόμμα από τη μία, και London Stock Excange, Βρετανοί συντηρητικοί, Φιλελεύθεροι από την άλλη) επικράτησε κατά κράτος κάθε πιο «κεϋνσιανής» πρότασης από Πράσινους, Σοσιαλδημοκράτες και NYSE-Euronext. Έτσι λοιπόν διακόπτες δεν θα υπάρχουν στις εναλλακτικές πλατφόρμες συναλλαγών, αλλά μόνο στα χρηματιστήρια. Θα ενεργοποιούνται μόνο στο εσωτερικό τους και τα υπόλοιπα χρηματιστήρια απλώς θα ενημερώνονται για την ενεργοποίηση.\nΤο φθινόπωρο του 2013, άρχισε ο «τρίλογος» ανάμεσα στο Συμβούλιο των υπουργών, το Ευρωπαϊκό Κοινοβούλιο και την Κομισιόν σε ρόλο «τεχνικού συμβούλου» για να οριστικοποιηθεί το τελικό κείμενο. Στο ζήτημα των διακοπτών δεν υπήρξε κάποια διαφορά ουσίας. Ο συμβιβασμός που είχε επιτευχθεί στο Κοινοβούλιο εξέφραζε τους συσχετισμούς και στο Συμβούλιο. Τo χρηματιστήριο δύο ταχυτήτων διατηρείται Κατά τη διάρκεια της διαβούλευσης της Κομισιόν, όλα τα χρηματιστήρια, οι τράπεζες και οι επενδυτικές εταιρείες εξέφρασαν την πλήρη αντίθεσή τους στην ιδέα να θεσπιστεί μια ελάχιστη χρονική περίοδος μέσα στην οποία δεν θα μπορούν οι διάφοροι επενδυτές να ακυρώνουν ή να τροποποιούν τις εντολές αγοράς ή πώλησης που αποστέλλουν. Για να κατανοήσουμε τι συμβαίνει, στο χρηματιστήριο NYSE-Euronext, για παράδειγμα, μόνο το 1% με 5% των εντολών που αποστέλλονται εκτελούνται τελικά και υπάρχουν εντολές που έχουν χρόνο ζωής μόλις 25 μικροδευτερόλεπτα. Με τον τρόπο αυτό οι επενδυτές που κατέχουν συστήματα υψηλής συχνότητας μεταβάλλουν τις τιμές δημιουργώντας «ψευδή» προσφορά και ζήτηση, έτσι ώστε να πραγματοποιήσουν τις συναλλαγές που θέλουν σε ευνοϊκότερες για αυτούς τιμές. Οι υπόλοιποι επενδυτές που συναλλάσσονται σε χαμηλή συχνότητα βρίσκονται έτσι σε κατάσταση δομικού μειονεκτήματος, αφού οι αποφάσεις τους σχετικά με το τι θα αγοράσουν και τι θα πουλήσουν παίρνονται στη βάση τιμών που θα έχουν ήδη αλλάξει τη στιγμή της εκτέλεσής τους.\nΗ Κομισιόν, αφού ρώτησε τα λόμπι κι αυτά απάντησαν αρνητικά, δεν συμπεριέλαβε την ελάχιστη περίοδο ισχύος στη νομοθετική της πρόταση. Ο εισηγητής όμως του Ευρωπαϊκού Κοινοβουλίου, ο Βαυαρός χριστιανοδημοκράτης Μάρκους Φέρμπερ, επανέφερε την ιδέα, προτείνοντας συγκεκριμένα μια ελάχιστη περίοδο 500 χιλιοδευτερολέπτων τον Μάρτιο του 2012 (http://goo.gl/S54f1F). Η συζήτηση σχετικά με το «flash crash» του 2010 παρέμενε ζωντανή στον Τύπο και οι Γερμανοί διαφήμιζαν το μοντέλο τους ως έναν «καπιταλισμό με τάξη», σε αντίθεση με τον αγγλοσαξονικό «καζινοκαπιταλισμό». Το σκεπτικό του μέτρου ήταν ότι έτσι θα μειωνόταν αισθητά η ταχύτητα των συναλλαγών και θα μετριαζόταν η ανεξέλεγκτη φύση τους, όπως και το σκανδαλώδες πλεονέκτημα των μεγάλων επενδυτών. Κάποια λόμπι αντέτειναν ότι το μέτρο απλώς θα μετακυλούσε τις ταχύτητες φωτός στο δεύτερο μισό του δευτερολέπτου. Το σίγουρο είναι ότι το κόστος για τις μεγάλες επενδυτικές εταιρείες και τράπεζες, όσο και για τις εταιρείες που εμπορεύονται με δικά τους κεφάλαια και εκτελούν τις περισσότερες συναλλαγές υψηλής ταχύτητας (FIA-EPTA), θα ήταν τεράστιο. Η ιδέα του Φέρμπερ βρήκε ανταπόκριση στην ευρωβουλή στους Σοσιαλδημοκράτες, τους Πράσινους και την Ενωμένη Αριστερά (GUE/NGL). Από την άλλη πλευρά, οι Βρετανοί συντηρητικοί και η πολιτική ομάδα των φιλελεύθερων δεν κατέθεσαν τροπολογίες, αλλά δούλεψε ενάντια σε κάθε καθιέρωση ελάχιστης περιόδου, με τον Σουηδό Όλε Σμιτ ως επικεφαλής της καμπάνιας (http://goo.gl/6h2RQD).\nΚαθώς όμως Λαϊκό Κόμμα και Σοσιαλδημοκράτες, μαζί με τους Πράσινους και την Ενωμένη Αριστερά, έχουν άνετη πλειοψηφία, τα 500 χιλιοδευτερόλεπτα ως ελάχιστη περίοδος για τα χρηματιστήρια εγκρίθηκαν ως η επίσημη θέση του Κοινοβουλίου. Για να ισχύσει το μέτρο, έπρεπε να πειστεί και το Συμβούλιο των υπουργών, το οποίο τον Ιούνιο του 2013 τοποθετήθηκε επίσημα υπέρ της αναθεώρησης της MiFID. Ήταν ρητά εναντίον κάθε ελάχιστης περιόδου, κυρίως εξαιτίας της επιμονής του Ηνωμένου Βασιλείου. Ο Φέρμπερ, αφού είχε για πάνω από ένα χρόνο κάνει το λιοντάρι ενάντια στο «χρηματοπιστωτικό χάος», κραδαίνοντας την τροπολογία του σαν σημαία, μόλις ανακοινώθηκε η θέση του Συμβουλίου, τα μάζεψε λέγοντας δημόσια ότι δεν θα επιμείνει στο μέτρο κατά τη διαπραγμάτευση με το Συμβούλιο, πριν ακόμα διαβουλευτεί με τις άλλες πολιτικές ομάδες που το είχαν στηρίξει (http://goo.gl/aIoeUV). Τον Ιούλιο του 2013 η Ομοσπονδία Ευρωπαϊκών Τραπεζών έστειλε επιστολή στους ευρωβουλευτές, ζητώντας τους επίσης να μην επιμείνουν (http://goo.gl/UjqlIh).Έτσι το πολυδιαφημισμένο αυτό μέτρο πετάχτηκε στον κάλαθο των αχρήστων.\nΤα μόνα μέτρα της οδηγίας MiFID 2 με τα οποία οι ευρωβουλευτές ελπίζουν να μειώσουν κάπως την ταχύτητα των αλγοριθμικών συναλλαγών είναι η υποχρέωση των χρηματιστηρίων να επιβάλλουν αυξημένα τέλη στις εταιρείες που έχουν μεγαλύτερο ποσοστό ακυρωμένων εντολών, καθώς και ένας υποτιθέμενος προέλεγχος από τα χρηματιστήρια των λογισμικών αλγορίθμων κάθε επενδυτικής εταιρείας και των στρατηγικών που υπηρετούν.\nΤρία χρόνια πολιτικών διεργασιών για να μην αλλάξει τίποτα\nΣτις 14.1.2014, μετά από μια τελική διαπραγματευτική συνάντηση επτάμιση ωρών, το Κοινοβούλιο και το Συμβούλιο της ΕΕ κατέληξαν σε μια τελική συμφωνία για την αναθεώρηση της οδηγίας MiFID. Στις επίσημες ανακοινώσεις τους, οι ευρωβουλευτές διαφόρων κομμάτων προσπάθησαν να παρουσιάσουν τη συμφωνία αυτή ως μια αποφασιστική αλλαγή στον τρόπο που λειτουργούν οι αγορές. Κάποιοι μάλιστα έσπευσαν να διαβεβαιώσουν ότι «η κερδοσκοπία πάνω στην πείνα τερματίστηκε οριστικά» και ότι αυτό «αποδεικνύει πως η ευρωπαϊκή δημοκρατία λειτουργεί»! Η πραγματικότητα είναι όμως ότι μόλις και μετά βίας καταφέρνει η ΕΕ να ισχυριστεί ότι συμμορφώνεται με το διεθνές πλαίσιο που συμφωνήθηκε με τους Αμερικανούς το 2009 στο G20 του Πίτσμπουργκ. Οι ΗΠΑ έχουν ήδη εντάξει στη νομοθεσία τους το πλαίσιο αυτό, ενώ η ρύθμιση στην ΕΕ παραμένει σαφώς χαλαρότερη.\nΟι αλλαγές που συντελούνται αφορούν περισσότερο τη νομική αποτύπωση πρακτικών που είχαν ήδη διαμορφωθεί από τις αγορές. Το μόνο σχεδόν λόμπι που δεν είναι ικανοποιημένο από το τελικό νομοθετικό κείμενο είναι οι εταιρείες εμπορίας χρηματοπιστωτικών παραγώγων στη βάση μεταλλευτικών πρώτων υλών: παραπονιούνται γιατί δεν συμπεριλήφθηκαν στην εξαίρεση από την υποχρέωση να εμπορεύονται μέσα στις αναγνωρισμένες πλατφόρμες, όπως έγινε για το φυσικό αέριο και τον ηλεκτρισμό. Η ειρωνεία είναι ότι, ενώ ο διακηρυγμένος σκοπός της αναθεώρησης της νομοθεσίας ήταν η αντιστοίχισή της με τις ταχύτατες τεχνολογικές εξελίξεις, ο χρόνος εφαρμογής της τοποθετείται στο 2016. Η τεχνολογική εξέλιξη ίσως να έχει όμως μέχρι τότε «ξεπεράσει τη νομοθεσία».\nΤο κυριότερο είναι αυτό που είπαμε στην αρχή: η νέα νομοθεσία εξακολουθεί να στηρίζεται στις διαψευσμένες πλέον υποθέσεις των αρχών της δεκαετίας του 2000, σχετικά με την ευεργετική επίδραση που θα είχε η χρηματοπιστωτική απελευθέρωση στην οικονομία. Η όλο και γρηγορότερη περιστροφή του κεφαλαίου θα συνεχίσει να χρησιμοποιείται ως τρόπος διατήρησης της κερδοφορίας σε συνθήκες κρίσης του συστήματος παραγωγής. Καμιά σημασία δεν δίνεται στο ότι οι συνέπειες του τρόπου λειτουργίας της χρηματοπιστωτικής σφαίρας γίνονται όλο και πιο αισθητές στην καθημερινότητα των λαών: από την άνοδο των τιμών σε τρόφιμα και καύσιμα μέχρι την εξάρτηση των κυβερνήσεων από ένα υπέρογκο κόστος δανεισμού, που οδηγεί σε βάρβαρες επιλογές κοινωνικής κατεδάφισης.\nΠαρά τις αποτυχίες αυτές, οι πολιτικές δυνάμεις στο εσωτερικό του θεσμικού οικοδομήματος της ΕΕ αδυνατούν να θέσουν τα θεμελιώδη ερωτήματα σχετικά με τις χρηματοπιστωτικές αγορές. Στην καλύτερη περίπτωση, θεωρούν ότι πρέπει να κλείσουν κάποιες «τρύπες» στο ρυθμιστικό πλαίσιο, ώστε να «επιστρέψουν οι αγορές σε μια αποτελεσματική λειτουργία προς όφελος ολόκληρης της οικονομίας και της κοινωνίας». Αυτό όμως που μετράει για τους κατόχους συγκεντρωμένων ποσοτήτων κεφαλαίου, οι οποίοι είναι και οι πραγματικοί κύριοι των χρηματοπιστωτικών αγορών, είναι η μεγιστοποίηση των κερδών μέσα από την επιτάχυνση της εναλλαγής των χρηματικών μορφών των εμπορευμάτων, την ένταση της εκμετάλλευσης εργασίας και φύσης, και την επέκταση της εμπορευματικής σφαίρας. Η κεφαλαιακή ισχύς που συγκεντρώνεται στη χρηματοπιστωτική σφαίρα χρησιμοποιείται στην υλική σφαίρα για την απόσπαση ολοένα και περισσότερων υποδομών και ανθρώπινων δραστηριοτήτων που παρέμεναν μέχρι πρόσφατα εκτός της εμπορευματικής σφαίρας.\nΟι συζητήσεις στις Βρυξέλλες δεν παίρνουν ποτέ υπόψη τους το ότι οι συναλλαγές υψηλής ταχύτητας δεν είναι παρά ένα νέος τρόπος να λειτουργήσει η σύγχρονη χρηματοπιστωτική σφαίρα που διαμορφώθηκε τον 19ο αιώνα για να υπερνικηθεί η σχετική ακινησία του κεφαλαίου, που έπρεπε τότε να επενδυθεί πιο άμεσα σε εργασία ή μηχανές και εγκαταστάσεις. Στη σφαίρα αυτή δεν είναι δυνατό να διαχωριστούν σαφώς οι λειτουργίες της επενδυτικής ασφάλισης από αυτές της κερδοσκοπίας, όπως διατείνονται πολλοί εκπρόσωποι της ΕΕ. Ο λόγος ύπαρξης της χρηματοπιστωτικής σφαίρας είναι ακριβώς ότι επιτρέπει στους κεφαλαιούχους να απελευθερωθούν από τέτοιου τύπου έγνοιες: επιτρέπει στα λεφτά τους να γεννούν πάντα κι άλλα λεφτά, ανεξαρτήτως συνθηκών.\nΠάμπολλες κοινωνικές ανωμαλίες γεννιούνται λόγω της άρνησης να εξεταστεί από πολιτική σκοπιά αυτό το υπόβαθρο. Οι καλύτεροι προγραμματιστές του κόσμου π.χ. προσπαθούν να επιταχύνουν όλο και περισσότερο τις αλγοριθμικές συναλλαγές, παρόλο που αυτές προκαλούν κοινωνικές καταστροφές. Οι τράπεζες παραμένουν υπό την κυριότητα και την κυριαρχία των ιδιωτών κεφαλαιούχων, παρότι έχουν σωθεί από το δημόσιο ταμείο. Παραμένουν ο πυλώνας ενός χρηματοπιστωτικού συστήματος που λειτουργεί αποκλειστικά και μόνο για τους ίδιους τους κεφαλαιούχους, σε μια ταχύτητα που μπορούν να παρακολουθήσουν μόνο οι ίδιοι. Επίσης, σε αντίθεση με αυτό που συμβαίνει στην υλική αγορά, στη χρηματοπιστωτική όσο πιο μεγάλα είναι τα ποσά τόσο πιο πολύ δικαιολογείται διενέργεια της συναλλαγής εκτός κάθε οργανωμένης\nπλατφόρμας και κανόνων διαφάνειας.\nΌλα αυτά τα φαινόμενα νομιμοποιούν το ερώτημα: μήπως θα έπρεπε τα προβλήματα της αναπαραγωγής του συγκεντρωμένου κεφαλαίου να πάψουν να αντιμετωπίζονται ως προβλήματα αναπαραγωγής ολόκληρης της κοινωνίας; Διότι βλέπουμε ότι η αναπαραγωγή του κεφαλαίου γίνεται όλο και περισσότερο εις βάρος της κοινωνίας. Θα μπορούσαμε λοιπόν να εξασφαλίσουμε την αναπαραγωγή και πρόοδο της κοινωνίας, καταργώντας την ιδιωτική ιδιοκτησία του κεφαλαίου, δηλαδή της συσσωρευμένης κοινωνικής εργασίας.\nΗ ίδια η πολιτική διαδικασία με την οποία ρυθμίζονται σήμερα τα ζητήματα αυτά είναι ενδεικτική του προβλήματος. Η κατανομή των κοινωνικών πόρων αποφασίζεται στα χρηματιστήρια και τους άλλους τόπους συναλλαγών στη βάση των συλλογικών πεποιθήσεων που διαμορφώνουν οι κάτοχοι συγκεντρωμένου κεφαλαίου κατά τη διάρκεια του μεταξύ τους μιμητικού παιχνιδιού. Το πολιτικό εποικοδόμημα συζητά επί τρία χρόνια τους κανόνες που θα πλαισιώσουν το παιχνίδι αυτό. Ενώ, αντίθετα, θα μπορούσε η κοινωνία συγκροτημένη σε πολιτικό σώμα να συζητά κατευθείαν και ορθολογικά την ίδια την κατανομή των πόρων, αφού φυσικά έχει εξασφαλίσει την κοινωνική ιδιοκτησία του μεγαλύτερου τουλάχιστον μέρους του συγκεντρωμένου κεφαλαίου.\nΑυτό που προσπαθεί να κάνει το εποικοδόμημα της ΕΕ είναι να δώσει την επίφαση της σοφίας σε ένα εντελώς τρελό και ανεξέλεγκτο χρηματοπιστωτικό σύστημα. Ο Franco «Bifo» Berardi έχει δίκιο όταν παρατηρεί ότι «ο συγκεκριμένος πλούτος των Ευρωπαίων χάνεται στη μαύρη τρύπα της χρηματοπιστωτικής καταστροφής. Τίποτα δεν δημιουργείται από την καταστροφή αυτή, ενώ η χρηματοπιστωτική τάξη καρπώνεται τα προϊόντα της κοινωνικής εργασίας και της γενικής διάνοιας».(2)\nΜέχρι το 2016 που θα τεθεί σε εφαρμογή η νέα νομοθεσία ΜiFID, μια σειρά διατάξεών της θα συγκεκριμενοποιηθεί από την ευρωπαϊκή αρχή χρηματοπιστωτικών αγορών (ESMA) με τη βοήθεια των συμβούλων της, που δεν είναι άλλοι από τις ίδιες τις χρηματοπιστωτικές εταιρείες.\nΟι ευρωπαϊκές και εθνικές ελεγκτικές αρχές θα συνεχίσουν να παριστάνουν ότι έχουν τη δυνατότητα επιτήρησης και «διόρθωσης των δυσλειτουργιών», ενώ οι συστημικοί πολιτικοί θα κατηγορούν για «λαϊκισμό» και «εξτρεμισμό» όσους υποστηρίζουν ότι το ίδιο το χρηματοπιστωτικό σύστημα δεν είναι παρά μια κοινωνική δυσλειτουργία.\n Σημειώθηκαν επίσης βλάβες ή κραχ δύο φορές στο Euronext, τρεις στο NYSE-Euronext, δύο στο Chi-X, μία στο LSE και μία στο Μιλάνο.\n F. Berardi, «The Uprising – On Poetry and Finance», semiotext(e), 2012, σ. 24.\n← Ποιον εκπροσωπεί ο κ. Χαρδούβελης;\nΠροχωρώντας από το αφηρημένο στο συγκεκριμένο. Οι σημερινές προκλήσεις για την ΑΝΤΑΡΣΥΑ →\nΈνα Σχόλιο to “H ρύθμιση των χρηματοπιστωτικών συναλλαγών υψηλής ταχύτητας στην ΕΕ – Μέρος δεύτερο: η πολιτική διαδικασία”\nY Ιουλίου 1, 2014 στις 7:23 μμ #\n6 May 2010 (…) every time Athens hits the TV screen, another few points drift from the Dow Jones Industrial Average like teargas. http://www.theguardian.com/business/2014/jun/07/inside-murky-world-high-frequency-trading?CMP=fb_gu


Ανθρωπολογία - Βικιπαίδεια - Anthropologia - Bikipaideia\nΜε τον όρο ανθρωπολογία εννοείται η επιστήμη που μελετά τους ανθρώπινους πολιτισμούς. Αντικείμενο έρευνας αποτελούν οι πηγές και η ανάπτυξη των ανθρώπινων κοινωνιών, καθώς και οι διαφορές που παρουσιάζουν μεταξύ τους. Η λέξη ανθρωπολογία ετυμολογείται από τις ελληνικές λέξεις άνθρωπος και λόγος. Οι ανθρωπολόγοι επιχειρούν διερευνώντας το φάσμα της ανθρώπινης συμπεριφοράς και δραστηριότητας, να επιτύχουν την πλήρη περιγραφή των πολιτισμικών και κοινωνικών φαινομένων.\nΤα πεδία της Ανθρωπολογίας\nΗ επιστήμη της ανθρωπολογίας διαιρείται σε δύο μείζονα γνωστικά πεδία, ανεξάρτητους κλάδους, τη φυσική ανθρωπολογίακαι την πολιτισμική ή κοινωνική ανθρωπολογία. Πρόκειται ουσιαστικά για δύο ανεξάρτητες επιστήμες, αν και οι ειδικοί του ενός κλάδου συχνά συμβουλεύονται και συνεργάζονται με ειδικούς του άλλου. Η φυσική ανθρωπολογία ταξινομείται γενικά στις φυσική επιστήμη, ενώ η κοινωνική ανθρωπολογία ως κοινωνική επιστήμη.\nΗ φυσική ανθρωπολογία ενδιαφέρεται για τις βιολογικές όψεις της ανθρώπινης ζωής και δραστηριότητας. Προσπαθώντας να αποκτήσει γνώση για τις φυλετικές διαφορές, την ανθρώπινη προέλευση και την εξέλιξη, ο φυσικός ανθρωπολόγος μελετά απολιθώματα και παρατηρεί τη συμπεριφορά άλλων πρωτευόντων. Επιπρόσθετα, ο φυσικός ανθρωπολόγος μπορεί να ασχολείται με την γενετική σύσταση και εξέλιξη πρωτευόντων και του ανθρώπου, καθώς και με την εξέλιξη οικολογικών συστημάτων σε σχέση με την εξέλιξη του ανθρώπου.\nΗ κοινωνική ανθρωπολογία ασχολείται κυρίως με την ανάπτυξη των ανθρώπινων κοινωνιών. Είναι μια σπουδή της ομαδικής συμπεριφοράς, της προέλευσης των θρησκειών, των κοινωνικών έθιμων και συνθηκών, της τεχνολογικής ανάπτυξης και συγγένειας.\nΚλάδος της κοινωνικής ανθρωπολογίας είναι η γλωσσολογία, η σπουδή της ιστορίας και της δομής της γλώσσας. Η γλωσσολογία είναι πολύτιμο εργαλείο των ανθρωπολόγων, γιατί τους βοηθά να παρατηρήσουν τα συστήματα επικοινωνίας και να κατανοήσουν τον τρόπο με τον οποίο βλέπουν οι διαφορετικές ομάδες τον κόσμο. Τον βοηθά, επίσης, να συλλέγει τις προφορικές ιστορίες που δημιουργεί μια κοινότητα, την ποίηση, τα τραγούδια τους μύθους, τις παροιμίες και παραμύθια της.\nΗ φυσική και κοινωνική ανθρωπολογία συνδέονται με δύο άλλα γνωστικά πεδία: την αρχαιολογία και την εφηρμοσμένη ανθρωπολογία. Στις ανασκαφές οι αρχαιολόγοι ανακαλύπτουν τα υπολείμματα αρχαίων κτηρίων, εργαλεία, κεραμεική και άλλα τέχνεργα με την βοήθεια των οποίων είναι δυνατόν να αναλυθούν οι διάφορες πτυχές της κοινωνικής ζωής της περιόδου.\nΗ εφηρμοσμένη ανθρωπολογία χρησιμοποιεί τα αποτελέσματα της έρευνας της φυσικής και κοινωνικής ανθρωπολογίας, προκειμένου να βοηθήσει κυβερνήσεις και άλλους οργανισμούς να εφαρμόσουν πολιτικές για ιδιαίτερες πληθυσμιακές ομάδες. Μπορεί, για παράδειγμα, να βοηθήσει κυβερνήσεις υπό ανάπτυξη χωρών να δείξουν σε ιδιαίτερες ομάδες ή άτομα τον τον τρόπο με τον οποίο μπορούν να ανταπεξέλθουν στις περιπλοκότητες του πολιτισμού του 21ου αιώνα. Τα αποτελέσματα τέτοιων ερευνών είναι δυνατόν να χρησιμοποιηθούν από κυβερνήσεις για τη διαμόρφωση κοινωνικών, εκπαιδευτικών και οικονομικών στρατηγιών για εθνικές μειονότητες. Το έργο της εφηρμοσμένης ανθρωπολογίας γίνεται συχνά από ειδικούς στους τομείς της οικονομίας, της κοινωνιολογίας, της ιστορίας και της ψυχολογίας.\nΤα πεδία της ανθρωπολογίας, ωστόσο, περιγφράφονται με διαφορετικό στις ΗΠΑ και την Ευρώπη. Παρόλο που στις ΗΠΑ ο όρος ανθρωπολογία χρησιμοποιείται γενικώς για να περιγράψει το σύνολο της σπουδής, στην Ευρώπη χρησιμοποιείται συνήθως ο όρος εθνολογία, από την άποψη ότι η εθνολογία μελετά την πολυφυλετική διασπορά της ανθρωπότητας, την προέλευση των φυλών, τα χαρακτηριστικά και τις διαφορές τους. Επίσης, ό,τι αποκαλείται "πολιτισμική ανθρωπολογία" στις Ηνωμένες Πολιτείες ονομάζεται "εθνολογία" στις ευρωπαϊκές χώρες που διαθέτουν εκπαίδευση και έρευνα στο συγκεκριμένο γνωστικό πεδίο. Ο όρος φυσική ανθρωπολογία χρησιμοποιείται τόσο στον Παλαιό όσο και στον Νέο κόσμο.\nΟι κλάδοι της κοινωνικής ανθρωπολογίας στις ΗΠΑ είναι τρεις: ιστορική ανθρωπολογία ή εθνολογία, προϊστορία (ή προϊστορική αρχαιολογία) και γλωσσολογία (ή γλωσσολογική ανθρωπολογία). Στην Ευρώπη οι κλάδοι είναι: εθνολογία (με την στενή έννοιά της ως ιστορική περιγραφή και σύγκριση των φυλών), προϊστορία ή προϊστορική εθνολογία και γλωσσολογία ή γλωσσολογική εθνολογία.\nΕξαιτίας του γεγονότος ότι περιλαμβάνει ως κλάδος ένα ευρύ φάσμα γνωστικών πεδίων, ερευνώντας σχεδόν όλες τις όψεις της ανθρώπινης κοινωνίας, η ανθρωπολογία χρησιμοποιεί τα συμπεράσματα ερευνών που προέρχονται από άλλες επιστήμες, προκειμένου να εξάγει τα συμπεράσματά της. Ανάμεσα στις επιστήμες που χρησιμοποιεί συγκαταλέγεται η ιστορία, η γεωγραφία, η γεωλογία, η βιολογία, η ανατομία, η γενετική, η οικονομία, η ψυχολογία και η κοινωνιολογία, μαζί με την αρχαιολογία και τη γλωσσολογία που ήδη αναφέρθηκαν.\nΑμερικανική Ανθρωπολογική Εταιρεία\nΦυλή, ένα βιβλίο του John Randal Baker για την προέλευση της φυλετικής ταξινόμησης.\nΟι ανθρωπολόγοι ως κατάσκοποι - άρθρο του David Price που εξετάζει τη σχέση της αμερικανικής ανθρωπολογίας και των αμερικανικών υπηρεσιών ασφαλείας.\nΤα Νέα της Κοινωνικής και Πολιτισμικής Ανθρωπολογίας - ανανεώνεται καθημερινά.\nAnthrobase.com - Συλλογή ανθρωπολογικών κειμένων\nΚυβερνοκουλτούρα - Συλλογή διαδικτυακών πηγών για την ανθρωπολογία του κυβερνοχώρου. (Ιταλικά)\nAnthropology.net - Ανθρωπολογική πύλη με forum και wiki.\nΕταιρεία Φεμινιστικής Ανθρωπολογίας\nMapping Transdisciplinarity in Human Sciences pdf\nFundamental Theory of Anthropology ppt